hotchpotch/miracl-hf-unified huggingface dataset:
ఔను వాళ్ళిద్దరూ ఇష్టపడ్డారు
ఔను వాళ్ళిద్దరూ ఇష్టపడ్డారు వంశీ దర్శకత్వంలో 2002 లో విడుదలైన సినిమా. ఈ సినిమా నంది పురస్కారాన్ని గెలుచుకుంది. చక్రి సంగీతం సమకూర్చిన ఈ చిత్రగీతాలు ప్రజాదరణ పొందాయి.
మోరంపూడి అనిల్ కుమార్ (రవితేజ) ఒక పట్టభద్రుడైన నిరుద్యోగి. ఉద్యోగం వెతుక్కుంటూ నగరానికి వస్తాడు. చాలా ఇంటర్వ్యూలలో పాల్గొని విసిగిపోయిన తరువాత ఓ కంపెనీ యజమాని అతని నిజాయితీకి, పనికి అతనిచ్చే విలువని గుర్తించి రాత్రి కాపలాదారుగా ఉద్యోగం ఇస్తాడు. అనిల్ ఆ చుట్టుపక్కల ఎక్కడైనా గది అద్దెకు దొరుకుతుందేమోనని వెతుకుతాడు. సత్యానందం (జీవా) ఆ కాలనీలో అమెరికాలో ఉన్న ఓ స్నేహితుడి ఇంటి అద్దె వ్యవహారాలు చూసుకుంటూ ఉంటాడు. స్వాతి (కల్యాణి) ఆ గదిలో ఉంటూ ఓ సాఫ్ట్ వేరు సంస్థలో ఉద్యోగం చేస్తుంటుంది. అనిల్ చేసేది రాత్రి ఉద్యోగం కావడంతో సత్యానందం స్వాతి ఉండే గదిలోనే అతన్ని పగలు మాత్రమే ఉండమని రెండో అద్దె వసూలు చేస్తుంటాడు. అనిల్ అందుకు అంగీకరించి ఆ గదిలో అద్దెకు దిగుతాడు. అక్కడి అలంకరణ చూసి ముచ్చట పడి ఆమెను ఆరాధిస్తుంటాడు.
ఆ కాలనీ నిండా వంశీ మార్కు హాస్యనటులకో నిండి ఉంటుంది. సత్యానందం బావమరిది (కృష్ణ భగవాన్) తన వింత ప్రవర్తనతో ఆ కాలనీ వాళ్ళకు ఇబ్బందులు తెచ్చిపెడుతూ ఉంటాడు. బట్టలు ఉతికి ఇస్త్రీ చేసే మల్లికార్జునరావు కాలనీలో అందరికీ ఐడియాలు అమ్ముతూ ఉంటాడు. పొట్టిరాజు (కొండవలస లక్ష్మణరావు) భార్య దగ్గర మెప్పు పొందాలని రకరకాల వ్యాపారాలు చేసి ఏవీ కుదరక భార్య చేత చీవాట్లు తింటుంటాడు.
ఒక నెల తర్వాత అనిల్ స్వాతి ఉంచిన విగ్రహాన్ని పొరబాటున పగలగొడతాడు. అందుకు క్షమాపణగా ఒక లేఖ రాసి దాని కింద పెడతాడు. అప్పుడు ఆమెకు తనుగాక ఆ గదిలో ఇంకొక వ్యక్తి ఉన్నాడని తెలిసి సత్యానందాన్ని పిలిచి చీవాట్లు పెడుతుంది. కానీ అనిల్ నిజాయితీ నచ్చి గదిలో ఉండటానికి అనుమతిస్తుంది. ఇద్దరూ కేవలం ఉత్తరాల ద్వారానే మాట్లాడుకుంటూ ఉంటారు. ఇష్టాఇష్టాలు కలిసి తెలియకుండానే ప్రేమలో పడతారు. స్వాతి ఒక రెస్టారెంటులో అనిల్ ను చూసి తన పర్సు దొంగిలించాడని అనుమానిస్తుంది. దాంతో వారిద్దరూ ఒకే రూమ్మేట్స్ అని కాకుండా వేరే రకంగా పరిచయమౌతుంది. అనిల్ తనపేరు కుమార్ అని పరిచయం చేసుకుంటాడు. అనిల్ కి తన రూమ్మేటైన స్వాతి, బయట పరిచయమైన స్వాతి ఒక్కరే అని తెలుసుకుంటాడు కానీ పెళ్ళి దాకా తెలియకుండా ఉంది ఆమెను ఆశ్చర్యపరచాలనుకుంటాడు.
స్వాతి ఆఫీసులో పనిచేసే ఆనంద్ ఆమెను చూసి ఇష్టపడి పెళ్ళి సంబంధం కోసమని తన వాళ్ళను స్వాతి పెంపుడు తల్లిదండ్రుల దగ్గరకు పంపిస్తాడు. స్వాతి తల్లిదండ్రులు ఆమెకు పెళ్ళి చేస్తా తమ కష్టాలు తీరతాయని భావించి ఆ సంబంధానికి అంగీకరిస్తారు. స్వాతి తండ్రి కోరికను కాదనలేక, అనిల్ ను వదులుకోలేక సతమతమౌతుంది. ఆమె కుమార్ ను సలహా అడుగుతుంది. అనిల్ ఆమె కుటుంబ పరిస్థితిని గమనించి తండ్రి చెప్పిన సంబంధమే చేసుకోమంటాడు. తన ప్రేమను త్యాగం చేయడం కోసం తాను ఓ ధనవంతుల అమ్మాయిని ఇష్టపడుతున్నాననీ స్వాతిని వదిలేస్తున్నాననీ ఒక లేఖ కూడా రాస్తాడు. దాంతో స్వాతి అయిష్టంగానే పెళ్ళికి ఒప్పుకుంటుంది. చివరికి అనిల్ స్నేహితుడి ద్వారా నిజం తెలుసుకుని ఇద్దరూ కలుసుకోవడంతో కథ సుఖాంతమవుతుంది.
సాయి కిరణ్
సాయి కిరణ్ ఒక తెలుగు సినీ నటుడు. సాయికిరణ్ ప్రముఖ తెలుగు నేపథ్య గాయకుడైన రామకృష్ణ కుమారుడు. నువ్వే కావాలి సినిమాతో తెలుగు సినీపరిశ్రమలో ప్రవేశించాడు. ఈటీవీలో ప్రసారమైన శివలీలలు ధారావాహికలో విష్ణువుగా నటించాడు. తరువాత మరికొన్ని ఆధ్యాత్మిక ధారావాహికల్లో కృష్ణుడిగా, వేంకటేశ్వరుడిగా కూడా కనిపించాడు.
సాయికిరణ్ నటనా వృత్తిలోనే కాక హైదరాబాద్ బ్లూక్రాస్ సంస్థలో చేరి జంతు సంరక్షణ బాధ్యతలు కూడా నిర్వహిస్తున్నాడు. ఇంకా కొన్ని ఆధ్యాత్మిక సంస్థలలో కూడా సభ్యుడు. శివుడిపై శ్రీవత్సన్ అనే ఆల్బమ్ ను కూడా రూపొందించాడు.
క్రియేటివ్ కామన్స్
క్రియేటివ్ కామన్స్ (సీసీ) అమెరికాకు చెందిన ఒక లాభాపేక్షలేని సంస్థ. సృజనాత్మక రచనలను ప్రోత్సహించి వాటిని మరింతమందికి చేరేలా చట్టబద్ధమైన వెసులుబాటు కల్పించడం ఈ సంస్థ చేస్తున్న ముఖ్యమైన పని. ఈ సంస్థ పలు కాపీరైట్ సంబంధిత లైసెన్సులను జనసామాన్యానికి ఉచితంగా అందుబాటులో తెచ్చింది. ఈ లైసెన్సులను వాడి రచయితలు వారి కృతులపై కొన్ని హక్కులను సడలించి సాధారణ జనాలకు అందుబాటులోకి తేవచ్చును. ఏ హక్కులను సాధారణ ప్రజలకోసం సడలిస్తున్నారో, ఏ హక్కులను తమ వద్దనే ఉంచేసుకుంటున్నారో వేరు వేరుగా తెలపవచ్చు. ఈ విషయాలను తెలిపేందుకు విశేష చిహ్నాలతో కూడిన బొమ్మలు లేదా ఆయా హక్కులను తెలిపే పొడి అక్షరాలను వాడవచ్చు. క్రియేటివ్ కామన్స్ రచయితకున్న కాపీ హక్కులను తొలగించదు, ఆ హక్కులను మరింత వివరిస్తుంది. "సర్వ స్వామ్యహక్కులు" అన్న పదానికి తెర తీస్తూ, "లిఖిత పూర్వక ముందస్తు అనుమతి" అన్న పంథాను మార్చివేస్తూ; రచయితకూ-రచనను వాడుకునే వ్యక్తికి మధ్య సంబంధాన్ని విస్తృత పరుస్తుంది. అనగా రచనను వాడుకోవాలనుకునే వ్యక్తి అవసరమున్నపుడు రచయితను సంప్రదించి అనుమతి తీసుకునే పద్ధతి కాకుండా, రచయితే తన రచనను స్వయంగా వాడుకోవచ్చు అని ముందస్తుగా ప్రకటన చేయడం.
ఇందువలన అనవసరపు ఖర్చు, అనవసరపు సంప్రదింపులు తొలగిపోతాయి. తద్వారా రచయితకూ, వాడుకుంటున్న వ్యక్తికీ ఇద్దరికీ లాభం చేకూరుతుంది. వికీపీడియా ఈ లైసెన్సుల్లో ఒకదాన్ని వాడుతుంది.
ఈ సంస్థ 2001లో, సెంటర్ ఫర్ పబ్లిక్ డొమెయిన్ అనే సంస్థ సహాయంతో, లారెన్స్ లెసీగ్, హాల్ ఏబెల్సన్, ఎరిక్ ఎల్డ్రెడ్ ద్వారా స్థాపించబడింది.. ఫిబ్రవరి 2002లో క్రియేటివ్ కామన్స్ గురించిన మొట్టమొదటి వ్యాసం వెలువడింది. ఇది హాల్ ప్లాట్కిన్ అనే వ్యక్తి వ్రాసారు. 
డిసెంబరు 2002 లో మొదటి దఫా లైసెన్సులను జారీ చేసారు. 
మనకు ఈనాడు తెలిసిన క్రియేటివ్ కామన్స్ లైసెన్సులను రూపొందించిన వారిలో మోలీ షాఫర్ వాన్ హౌవెలింగ్, గ్లెన్ ఓటిస్ బ్రౌన్, నీరు పహాడియా, బెన్ అడీడా ఉన్నారు. 
2003లో అంతకుముందు 1998 నుండి నడపబడుతున్న ఓపెన్ కంటెంట్ ప్రాజెక్టును డేవిడ్ ఎ వైలీ క్రియేటివ్ కామన్స్ లో విలీనం చేసి, క్రియేటివ్ కామన్స్ ను పాత ప్రాజెక్టుకు రూపాంతరం అని తెలుపుతూ ఆ సంస్థ నిర్దేశకుడిగా చేరారు. 
మాథ్యూ హాఘే, ఆరన్ ష్వార్జ్ కూడా ఈ సంస్థ తొలినాళ్ళలో తమ వంతు సహకారం అందించారు.
జనవరి 2016 నాటికి 110 కోట్ల కృతులు వివిధ రకాల క్రియేటివ్ కామన్స్ లైసెన్సుల్లో అందుబాటులో ఉన్నాయి. 
మార్చి 2015 కి ఫ్లికర్ లో 30.6 కోట్ల ఫోటోలు క్రియేటివ్ కామన్స్ లైసెన్స్ లో ఉన్నాయి. క్రియేటివ్ కామన్స్ నిర్వహణ ఒక బోర్డ్ ఆఫ్ డైరెక్టర్స్ ద్వారా జరుగుతుంది. రచయితలు వారి సొంత రచనలపై గల నకలు హక్కులను మరింత ప్రభావవంతంగా వాడటానికి ఈ లైసెన్సులు దోహదపడటం వలన ఎందరో ఈ లైసెన్సులను ఆదరిస్తున్నారు.
క్రియేటివ్ కామన్స్ కాపీలెఫ్ట్ ఉద్యమ స్ఫూర్తిని అందిపుచ్చుకోవటంలో ముందంజలో ఉందని పరిగణిస్తారు. కాపీలెఫ్ట్ అంటే "సర్వస్వామ్యహక్కులు నిర్బంధించే" కాపీరైట్ అనే ధోరణికి విరుద్ధంగా మొదలైన ఒక ఉద్యమం.
గోళం
గోళం అనగా త్రిమితీయ ప్రదేశం లో సంపూర్ణ గుండ్రని జ్యామితీయ వస్తువు, ఇది పూర్తి గుండ్రని బంతి యొక్క ఉపరితలం, (అంటే., రెండు కోణాల్లో ఒక వృత్తాకార వస్తువుకు సమానమైనది). వృత్తం వంటిది జ్యామితీయంగా ద్విమితీయ వస్తువు, గోళము అనేది గణితశాస్త్రపరంగా బిందువుల యొక్క సమితిగా నిర్వచించబడింది అవి ఇవ్వబడిన బిందువు నుండి అన్ని అంతే r దూరం ఉంటాయి, కాని త్రిమితీయ ప్రదేశంలో ఉంటాయి. ఈ r దూరం అనేది బంతి యొక్క వ్యాసార్థం మరియు ఇచ్చిన పాయింట్ గణితపరమైన బంతి యొక్క కేంద్రం. బంతి ద్వారా అతి పొడవైన సరళ రేఖ గోళము యొక్క రెండు పాయింట్లు కలుపుతుంది, కేంద్రం గుండా వెళుతుంది మరియు దాని యొక్క పొడవు అనేది ఈ ప్రకారంగా రెండుసార్లు వ్యాసార్థం; ఇది బంతి యొక్క వ్యాసం.
మోగులూరి సోమాచారి
మోగులూరి సోమాచారి సీపీఐ(ఎంఎల్‌) న్యూడెమోక్రసీ ప్రతిఘటన సీనియర్‌ నాయకులు. పీడీత ప్రజల విముక్తి కోసం నూతన ప్రజాస్వామిక విప్లవం విజయవంతం చేయాలని జీవితాంతం అలుపెరుగని పోరాటం చేశారు కమ్యూనిస్టు యోధుడు చండ్రపుల్లా రెడ్డి నేతృత్వంలో సుదీర్ఘకాలం జరిగిన ప్రజా పోరాటాల్ని మిళితం చేస్తూ ఆయన ఆత్మకథను రాశారు.
ఆయన 1922 మే 22 న కృష్ణా జిల్లా నూజివీడు ప్రాంతంలోని పల్లెర్లమూడి గ్రామంలో చాయమ్మ (చిట్టమ్మ) మరియు భద్రయ్య దంపతులకు జన్మించారు. ఆస్తి లేని కుటుంబం. రెక్కల కష్టంతో జీవించే బతుకులవి. ఉదయం నుంచి సాయంత్రం వరకు కష్టపడితే కాని డొక్క నిండని బడుగుజీవుల ఆత్మకథ సోమాచారి జీవితం. ఇలాంటి పేదరికం నుంచి ఎదిగిన వ్యక్తిలో సహజంగా ఉండే కసే సోమాచారిని విప్లవ రాజకీయాల వైపు మళ్ళించింది. ఆయనను ఉద్యమకారునిగా మార్చింది. ఈ సమాజంలో నేటికీ కోట్లాది మంది పడుతున్న కష్టాలు, కన్నీళ్లకు దర్పణంగా సోమాచారి జీవితముంది. అందుకే సోమాచారి ఆత్మకథ అంటే పేదోళ్ల ఆత్మకథ.
సోమాచారి జీవితమంతా పోరాటాలతోటే గడిచిపోయింది. చిన్నప్పటి బాల్యమంతా కష్టాలతోటే మొదలైంది. చదువుకోవలసిన బాల్యంలో చెరుకు తయారుచేసే పనిలోకి వెళ్లాడు. తండ్రిలేని కుటుంబంలో తల్లికి ఆసరాగా నిలుస్తూ కులవృత్తి అయిన కంసాలి పని నేర్చుకున్నాడు. ఆభరణాలను తయారుచేశాడు. కూలి పనులకు పోయాడు. పట్టెడన్నం కోసం పడరాని పాట్లు పడ్డాడు. బ్రతుకు తెరువుకోసం ఆయనపడ్డ కష్టాలు అన్నీ యిన్నీ కావు. సామర్లకోటలో షుగర్‌ ఫ్యాక్టరీలో ఉద్యోగస్తునిగా పనిచేశాడు. "మాభూమి" నాటకాన్ని చూశాడు. "లోకం తీరు" నాటకంలో నటించాడు. సోమాచారి మంచి నటుడు. సోమాచారి అనేక నాటకాలలో పాత్రధారుడు. బహుమతులను కూడా గెలుచుకున్నాడు.
ఆయన సాధారణ విశ్వబ్రాహ్మణ కుటుంబం నుంచి ఎదిగివచ్చి విశ్వ కుటుంబం కోసం నిలిచి పోరాడాడు. సమ సమాజం కావాలని ఎర్ర జెండా చేతపట్టాడు. తరిమెల నాగిరెడ్డి, చండ్ర పుల్లారెడ్డి, పుచ్చలపల్లి సుందరయ్య, చండ్ర రాజేశ్వరరావు, దేవులపల్లి వెంకటేశ్వరరావు, భీమిరెడ్డి నర్సింహారెడ్డి, నండూరు ప్రసాదరావు, మాకినేని బసవపున్నయ్య, మోటూరు హనుమంతరావు, తమ్మిన పోతరాజు, నెక్కలపూడి రామారావు, మానికొండ సుబ్బారావు, గుంటూరు బాపనయ్య, ఎ.వి.కె.ప్రసాద్‌, మానికొండ సూర్యావతి, పర్చా సత్యనారాయణ తదితరులతో కలిసి జైలు జీవితాన్ని, ఉద్యమ జీవితాన్ని గడిపాడు. అడవి ఉద్యమానికి, మైదాన ఉద్యమానికి మధ్యవర్తిగా నిలిచాడు. సికింద్రాబాద్‌ కుట్రకేసులో ఇరికించబడ్డాడు. అడవుల్లో తిరిగాడు. మన్యం పోరాటం దారుల్లో దీర్ఘకాలిక సాయుధ పోరాట జెండాను ఎగురవేస్తూ ముందుకు సాగాడు. గిరిజనులతో కలిసి పోడు ఉద్యమంలో పాల్గొన్నాడు. 8సంవత్సరాలు జైలు జీవితాన్ని అనుభవించాడు. 
ఉమ్మడి కమ్యూనిస్టు పార్టీ నాటి కాలం(1938)లో ఆయన సామర్లకోటలో ఒక పార్టీ కార్యకర్తగా నిలిచాడు. ఆ రోజుల్లో సామర్లకోట పార్టీ కార్యదర్శిగా పనిచేశాడు. 1955లో జరిగిన ఎన్నికలలో కమ్యూనిస్టు పార్టీ అభ్యర్థులను గెలిపించటంలో ఆయన కృషి ఎంతో ఉంది. సీపీఐ నుంచి సీపీఎం చీలిపోయిన తర్వాత 1967 అసెంబ్లీ ఎన్నికలలో సామర్లకోట నియోజకవర్గం నుంచి మార్క్సిస్టు పార్టీ తరఫున పోటీచేసి ఓడిపోయారు. అయినా తానెంచుకున్న పోరు మార్గాన్ని జీవితంలో విడవకుండా ఉన్నాడు. ఆయన పేదల పక్షాన నిలిచాడు. నోరులేని వారికి అండగా ఉన్నాడు. సోమాచారి చండ్రపుల్లారెడ్డి నేతృత్వంలోని సీపీఐఎంఎల్‌ పార్టీలో కొనసాగాడు.
ఆయన 2016 జూన్‌ 6న తుది శ్వాస విడిచారు.
నండూరు ప్రసాదరావు
నండూరి ప్రసాదరావు (ఎన్.పి.ఆర్ గా సుపరిచితులు) కమ్యూనిస్టు నాయకుడు. ఆయన భారతదేశంలో కమ్యూనిస్టు ఉద్యమాన్ని నడిపించాడు. ఆయన భారతదేశ పార్లమెంటు లోని రాజ్యసభలో సభ్యునిగా కూడా ఉన్నారు. ఆంధ్రప్రదేశ్ శాసనమండలి సభ్యులుగా కూడా తన సేవలనందించాడు.
ఆయన జానకీరామయ్య, సుమిత్ర దంపతులకు జన్మించాడు. ఆయన కమ్యూనిస్టు పార్టీ ఆఫ్ ఇండియా (మార్క్సిస్టు) లో వ్యవస్థాపక సభ్యులు మరియు సెంటర్ ఆఫ్ ఇండియన్ ట్రేడ్ యూనియన్స్ కు కూడా వ్యవస్థాపక సభ్యుడు. ఆయన మరణించే వరకు కమ్యూనిస్టు పార్టీ సభ్యునిగా యున్నారు. ఆయన బనారస్ హిందూ విశ్వవిద్యాలయంలో చదువుతున్నప్పుడే భారత స్వాతంత్ర్య సంగ్రామంలో పాల్గొన్నారు. ఆయన పుచ్చలపల్లి సుందరయ్య ప్రేరణతో 1934 లో కమ్యూనిస్టు పార్టీలోనికి చేరాడు. ఆయన కమ్యూనిస్టు ఉద్యమ స్థాపకుడు. ఆయన పుచ్చలపల్లి సుందరయ్య, చండ్ర రాజేశ్వరరావు, హరికిషన్‌సింగ్ సూర్జిత్, మాకినేని బసవపున్నయ్య మరియు యితరులతో కలసి ఉద్యమం లో పాల్గొన్నారు. ఆయన మునగాలలో రైతు ఉద్యమాన్ని నడిపారు. ఆయన తెలంగాణా సాయుధ పోరాటంలో పాల్గొన్నాడు. ఆయన తెలుగు భాషలో అనేక పుస్తకాలను రాసాడు. ఆయన నవంబరు 30, 1953 నుండి ఏప్రిల్ 2, 1956 వరకు రాజ్యసభ సభ్యునిగా తన సేవలనందించాడు.
ఆయన సంపన్న కుటుంబంలో జన్మించినప్పటికీ తన సుఖాలను వదలి సన్యాసి జీవితం గడిపాడు. ఆయన నవంబరు 29, 2001 న జబ్బుపడి హైదరాబాదులో మరణించాడు.
తమ్మిన పోతరాజు
తమ్మిన పోతరాజు కమ్యూనిస్టు పార్టీ నాయకుడు. ఆయన 1953, 1962 లలో విజయవాడ పశ్చిమ శాసనసభ నియోజకవర్గం నుండి శాసనసభ్యులుగా ఎన్నికయ్యాడు. 1955 లో శాసనసభ్యునిగా పోటిచేసి ఓడిపోయాడు.
ఆయన సమసమాజ నిర్మాణం కోసం పేద ప్రజలెదుర్కొంటున్న సమస్యల పరిష్కారం కోసం కమ్యునిస్టు పార్టీ సిద్ధాంతాలే శరణ్యమని తన జీవితాంతం కృషి చేసిన కమ్యునిస్టు యోధుడు. విజయవాడ నగరంలోని కార్మికులను, అసంఘటిత రంగ శ్రామికులను ఐక్యపరచి వారి కనీస హక్కుల సాధనకై కృషి చేశారు. విజయవాడ నగరంలో కమ్యునిస్టు పార్టీ బలోపేతమైన శక్తిగా తీర్చిదిద్దటంలో అనన్యసామాన్యమైన పాత్ర నిర్వహించారు. వేలాదిమంది యువకులను ఉద్యమంలోకి తీసుకురావడం ద్వారా యువజనోద్యమం, మహిళా సంఘాలను నిర్మింరు. పేద ప్రజలకు నివాసాల కోసం రెవెన్యూ, పోరంబోకు భూముల్లో ఇళ్లు నిర్మించుకునేందుకు అండగా నిలిచారు. ప్రజల మన్ననలను పొందడం ద్వారా శాసనసభ్యులుగా చట్టసభల్లో ప్రజావాణిని వినిపించటమే కాకుండా ప్రత్యక్ష పోరాటాలలో మమేకమైన వ్యక్తిగా పోతరాజు తిరుగులేని నాయకునిగా ఎదిగారు.
మృత్యులోయ
మృత్యు లోయ లేదా డెత్ వ్యాలీ అనేది యునైటెడ్ స్టేట్స్ కాలిఫోర్నియా రాష్ట్రంలో ఉన్న ఒక లోయ. ఈ లోయ ఉత్తర అమెరికాలో అత్యుష్ణమైనది, అత్యంత పొడి వాతావరణాన్ని కలిగినది, మరియు అత్యల్ప స్థానంలో ఉంది. ఇది సియెర్రా నెవాడా పర్వత శ్రేణి యొక్క ఒక ఆగ్నేయ ఎడారి. డెత్ వ్యాలీ అనేది మోజావే ఎడారి యొక్క ఒక భాగం. ఇది డెత్ వ్యాలీ నేషనల్ పార్క్ యొక్క అతి ముఖ్యమైన భాగం. ఇది ఒక ఉపరితల భాష్పీభవన బేసిన్, అంటే దీనర్థం ఇందులోని నదులు సముద్రంలోకి ప్రవహించలేవు.
నాలుగు పరమ సత్యాలు
బౌద్ధమతంలో "నాలుగు పరమసత్యాలు" ప్రవచింపబడ్డాయి. అవి 
గౌతమ బుద్ధుడు మధ్యేమార్గాన నాలుగు ఆర్యసత్యములను తెలియపరచెను. అవి:
వీటినే నాలుగు ఆర్య సత్యాలు లేదా నాలుగు పరమ సత్యాలు అనుదురు. వాటి పరిపూర్ణ స్వరూప స్వభావ పరిజ్ఞానం ఆయన సముపార్జించాడు. అప్పటినుంచి ఆయన గౌతమ బుద్ధుడైనాడు.
అష్టాంగ మార్గాన్ని అవలంబించడమే ఏకైక శరణ్యం
దానివల్ల శాశ్వతమైన దుఃఖ – రాహిత్యం కలుగుతుంది
దుఃఖ-రాహిత్యమే నిర్వాణం
“నిర్వాణం” అన్నా, “ముక్తి” అన్నా, “మోక్షం” అన్నా,
“నిఃశ్రేయస్సు” అన్నా, “అపవర్గం” అన్నా అన్నీ ఒక్కటే, అవన్నీ పర్యాయపదాలే.
ఇవి గౌతమ బుద్ధుడు తన జ్ఞానోదయం తరువాత తన సహ సాధకులైన ఐదుగురు శ్రమణులకు చెప్పిన విషయాలు కనుక బుద్ధిని మొదటి బోధనలు, "ధర్మ చక్ర పరివర్తన సూత్రం" అనే బుద్ధుని మొదటి బోధలో బుద్ధుడు మధ్యేమార్గం గురించి, అష్టాంగ సాధనామార్గం గురించి, నాలుగు పరమ సత్యాల గురించి చెప్పాడు. ఈ నాలుగు పరమ సత్యాలు అనే విషయాన్ని ఒక మత ప్రబోధంగా కాక అప్పటి కాలంలో ఉన్న ఉపశమన విధానం (కష్టాలు తీర్చే మార్గం) గా చెప్పాడు.
జి.వి.రాఘవులు
జి.వి.రాఘవులు సీపీఐ (ఎంఎల్) ప్రజాశక్తి జాతీయ కార్యదర్శి మరియు విప్లవోద్యమ నాయకుడు. 
తెలంగాణ సాయుధ పోరాటంలో, ఆంధ్ర మహాసభ ఉద్యమంలో పాల్గొన్నారు. 1946లో స్వాతంత్ర్యోద్యమంలో పాల్గొన్న ఆయన. ఆ తర్వాత కమ్యూనిస్టు పార్టీలో చేరారు. తెలంగాణ సాయుధ పోరాటంపై పాలకవర్గాలు ఉక్కపాదం మోపినప్పుడు 1950లో అజ్ఞాతంలోకి వెళ్లారు. మద్రాసు కుట్ర కేసును ఎదుర్కొన్నారు. కమ్యూనిస్టు పార్టీల చీలిక - సమయంలో చండ్ర పుల్లారెడ్డి నేతృత్వంలోని విప్లవ పార్టీ వైపు మొగుచూపారు. జనశక్తి పార్టీలో పలుపదవులు చేపట్టారు. తెలుగు రాష్ట్రాల గిరిజన ప్రాంతాల్లో మైదాన ప్రాంతంలో భూస్వాముల - దౌర్జన్యాలు, పేదలకు భూపంపిణీ, ఇళ్ల స్థలాలు 1/10 యాక్ట్ అమలు కోసం అనేక ఉద్యమాలు చేశారు. 2015లో ఏడాది విప్లవ పార్టీలను ఏకంచేసే దిశగా ప్లీనరీ నిర్వహించి సీపీ ఐంఎల్ ప్రజాశక్తి పార్టీని ఏర్పాటు చేశారు.
ఆయన పూర్వపు ఆంధ్రప్రదేశ్ హోంమంత్రితో సీపీఐ (ఎంఎల్) ప్రజాశక్తి పార్టీ తరపున చర్చలలో పాల్గొన్నారు.
ఆయన పశ్చిమ గోదావరి జిల్లా పాలకోడేరు మండలం గరగపర్రు శివారు ఉప్పరగూడెంలోని తన స్వగృహంలో జూన్ 7 2016న మృతిచెందారు. ఆయనకు ఇద్దరు కుమారులు, ముగురు కుమార్తెలు ఉన్నారు. పదేళ్ల కిందటే భార్య శకుంతల మరణించారు. ఏడు దశాబ్దాల పాటు ఆయన కమ్యూనిస్తు పార్టీల్లో పనిచేశారు.
అరుంధతీ భట్టాచార్య
అరుంధతీ భట్టాచార్య దేశంలోనే అతిపెద్ద బ్యాంక్ అయిన భారతీయ స్టేట్ బ్యాంకు తొలి మహిళా ఛైర్‌పర్సన్. అరుంధతీ భట్టాచార్య మరోసారి అరుదైన గుర్తింపును సాధించారు. ఆర్థిక రంగంలో ఫోర్బ్స్ మ్యాగజైన్ విడుదల చేసిన శక్తిమంతమైన మహిళల జాబితాలో అరుంధతీ భట్టాచార్య 5వ స్థానంలో నిలిచారు. ఆమె నాయకత్వంలో ఎస్‌బీఐలో ఎన్నో కీలకమైన మార్పులు చేపట్టారు. టెక్నాలజీకి అనుగుణంగా.. డిజిటల్‌ బ్యాకింగ్‌ అవుట్‌లెట్‌, మొబైల్‌ వ్యాలెట్‌, ఇంటర్నెట్‌బ్యాకింగ్‌ యాప్‌, ఈ-పే తదితర అధునాతన సదుపాయాలను అందుబాటులోకి తీసుకొచ్చారు.
ఆమె పశ్చిమ బెంగాల్ రాష్ట్రం లోని కోల్ కతా నగరంలో బెంగాలీ హీందూ కులీన బ్రాహ్మణ కుటుంబంలో జన్మించారు. ఆమె బాల్యమంతా భిలాయ్ లో గడిచింది. ఆమె తండ్రి పొర్డ్యుత్ కుమార్ కుఖర్జీ భిలాయ్ ఉక్కు కర్మాగారం లో పనిచేసాడు. ఆమె తల్లి కళ్యాణి ముఖర్జీ కొకారో లో హోమియోపతి వైద్యులు. అరుంధతీ భట్టాచార్య బొకారో లోని సెయింట్ క్సావియర్ స్కూలులో విద్యను అభ్యసించారు.
ఆమె కలకత్తా లోని జాదవ్‌ పూర్ విశ్వవిద్యాలయానికి చెందిన లేడీ బ్రాబోన్ కళాశాలలో ఆంగ్ల సాహిత్యం చదివారు. ఆమె భర్త ఐ.ఐ.తి ఖర్గపూర్ లో మాజీ ప్రొఫెసర్.
ఆమె భారతీయ స్టేట్ బ్యాంకులో 1977 లో చేరారు. ఆమె ప్రారంభమ్లో ప్రొబేషనరీ అధికారిగా తన 22వ యేట బ్యాంకు ఉద్యోగంలో చేరారు. తాన్ 36 సంవత్సరాల ఉద్యోగ జీవితంలొ అనేక స్థానాలలో పనిచేసారు. వాటిలో విదేశీ ఎక్సేంజ్, ట్రెజరీ, రిటైల్ ఆపరేషన్స్, మానవ వనరులు మరియు ఇన్వెస్ట్‌మెంటు బ్యాంకిగ్ వంటి శాఖలు ఉన్నాయి. ఆమె బ్యాంకు యొక్క న్యూయార్క్ శాఖలో కూడా పనిచేసారు. ఆమె అనేక కొత్త వ్యాపార విధానాలను ప్రారంభించారు. వాటిలో ఎస్.బి.ఐ జనరల్ ఇన్సూరెన్స్, ఎస్.బి.ఐ కస్టోడియల్ సర్వీసు మరియు ఎస్.బి.ఐ మాక్వరీ ఇన్‌ప్రాస్ట్రక్చర్ ఫండు ఉన్నాయి. ఆమె సెప్టెంబరు 30 న బ్యాంకు చైర్‌పర్సన్ గా పదవీ విరమణ పొందిన ప్రతీప్ చౌదరి స్థానంలో చైర్ పర్సన్ గా భాద్యతలు స్వీకరించారు. ఆమె గృహంలో పిల్లలు మరియు పెద్దవారికి సంరక్షించుటకు మహిళా ఉద్యోగులకు రెండు సంవత్సరాల సబ్‌బాటికల్ పాలసీని ప్రారంభించారు. ఈ సంవత్సరం మహిళా దినోత్సవం సందర్భంగా ఆమె మహిళా ఉద్యోగులందరికీ కాన్సర్ వాక్సినేషన్ ఉచితంగా ప్రవేశపెట్టే ఆలోచనలో ఉన్నారు.
2015 లో ఆమె 30 మంది అత్యంత శక్తివంతమైన మహిళలుగా "ఫోర్బ్స్" జాబితాలో స్థానం సంపాదించారు. అదే సంవత్సరం ఆమె పారెన్ పాలసీ మాగజైన ద్వారా టాప్ 100 గ్లొబల్ థింకర్స్ లో ర్యాంకు సాధించింది. ఆమె ఆసియా పసిఫిక్ లో అత్యంత శక్తివంతమైన మహిళలలో 4వ స్థానాన్ని పొందారు.
నిషియమా ఆన్‌సెన్‌ కియున్‌కన్‌
నిషియమా ఆన్‌సెన్‌ కియున్‌కన్‌ ' ప్రపంచంలోనే అత్యంత పురతనమైన హోటల్ గా ప్రసిద్ధి చెందింది.
జపాన్‌లో ఉన్న నిషియమా ఆన్‌సెన్‌ కియున్‌కున్‌ హోటల్‌ను అప్పటి జపాన్‌ రాజ కుమారుడు ఫుజివరా మహితొ క్రీ.శ. 705 సంవత్సరంలో ప్రారంభించారు. ఫుజివరా కుటుంబీకులు 52 తరాల నుంచి ఈ హోటల్‌ను కొనసాగిస్తున్నారంటే..అతిశయం అనిపించక మానదు. ఇన్ని తరాలు మారినా ఇప్పటికీ పర్యాటకులను ఆకర్షిస్తూ పేరు నిలుపుకుంటుంది. ప్రపంచంలోనే అతి పురాతమైన హోటల్‌గా నిలిచి గిన్నీ్‌సబుక్‌ ఆఫ్‌ రికార్డ్సులో స్థానం పొందింది. చక్రవర్తులు, రాజులు, సైన్యాధిపతులు, దేశాధినేతలు, వ్యాపారవేత్తలు, సినిమా స్టార్లు, క్రీడాకారులు ఎందరో ఇందులో బస చేశారు. తరాలు మారుతున్న ఈ హోటల్‌కు వచ్చే సందర్శకులు సంఖ్య మాత్రం తగ్గట్లేదు. 20 సంవత్సరాల క్రితం ఈ హోటల్‌ను మరింత ఆధునీకరించి విలాసవంతంగా తీర్చిదిద్దారు.
హోటల్‌ చుట్టూ ఉండే పచ్చని ప్రకృతి శోభ మనసును దోచుకుంటుంది. పలకరించే పిల్లగాలులు, పక్షుల కిలకిలరావాలు ఆహ్లాదాన్ని పంచుతాయి. ఇంత చక్కని వాతావరణంతో పాటు ఫుజి పర్వతం, మంకీ పార్కులకు దగ్గరలో ఉండటంతో పర్యాటకులకు ఇదో ఆకర్షణీయమైన ప్రదేశంగా మారింది. ఈ పురాతన హోటల్‌లో 35 గదులున్నాయి. ఇందులోని ప్రకృతిసిద్ధ కొలనులు అందరినీ ఆకట్టుకుంటాయు. హాట్‌స్ర్పింగ్‌ బాత్స ప్రత్యేక ఆకర్షణగా నిలుస్తాయి. హోటల్‌ సిబ్బంది, ఇంటరీయర్‌ డిజైన్స్‌, అలంకరణ సామగ్రి, ఆహార పదార్థాలు ఇలా అన్నింటిలోనూ నిషియమా హోటల్‌ ప్రత్యేకతను చాటుకుంటుంది. ఎంత వారైనా చెప్పులను విడిచే లోపలికి రావాలనే నిబంధన అమలు చేయడంతో పాటు, ప్రతి పనిలోనూ సమయపాలన పాటిస్తుంది. ఒక్కరోజు ఇందులో బస చేయడానికి దాదాపు 31 వేల రూపాయలు ఖర్చవుతుంది. తరతరాలుగా తమ వ్యాపారాన్ని కాపాడుకుంటూ వస్తున్నవాళ్లు చాలామంది ఉంటారు. కానీ 13 వందల ఏళ్ల నుంచి ఒకే కుటుంబీకులు ఒకే హోటల్‌ను నిర్వహిస్తుండటం మాత్రం ఆశ్చర్యమే.
ప్రేమించు
ప్రేమించు సురేష్ ప్రొడక్షన్స్ పతాకంపై లయ, సాయికిరణ్ ప్రధాన పాత్రదారులుగా నటించగా 2001 లో విడుదలైన ఒక సినిమా. బోయిన సుబ్బారావు ఈ సినిమాకు దర్శకత్వం వహించాడు. చిన్నప్పుడే తల్లి ప్రేమకు నోచుకోలేక తండ్రి చెంతనే పెరిగి జీవితంలో విజయం సాధించిన అంధురాలి కథ ఇది. అంధురాలి పాత్రలో లయ నటించగా, లక్ష్మి, మురళీ మోహన్ ఆమెకు తల్లిదండ్రులుగా నటించారు. సాయికిరణ్ ఆమెకు జోడీగా నటించినా కథ ప్రధానంగా కథానాయిక చుట్టూనే తిరుగుతుంది.
ఈ సినిమా 2001 ఉత్తమ చిత్రంగా బంగారు నందిని గెల్చుకుంది.
మీనా (లయ) ఒక అంధురాలైన కళాశాల విద్యార్థిని. కానీ స్వతంత్ర భావాలు కలిగిన ఆడపిల్లగా, అందరితో సమానంగా జీవితం సాగిస్తుంటుంది. ఆమెకు సురేష్ (సాయి కిరణ్) తో పరిచయమౌతుంది. సురేష్ కు డాలీ అనే మరదలు ఉంటుంది. ఆమె తండ్రి (కోట శ్రీనివాసరావు) సురేష్ బాగా ధనవంతుడని పెళ్ళిచేసుకోమని కోరతాడు.
మీనా యూనివర్శిటీ మొదటి ర్యాంకుతో చదువు పూర్తి చేసుకుని లాయర్ వృత్తిని చేపడుతుంది. మీనా, సురేష్ ల స్నేహం గురించి తెలుసుకున్న మీనా తండ్రి వాసు (మురళీ మోహన్) వారిద్దరికీ పెళ్ళి చేద్దామని సురేష్ ఇంటికి వెళతాడు. అక్కడ సురేష్ ను పెంచి పెద్ద చేసిన అత్తను తాను విడాకులిచ్చిన భార్య కౌసల్య (లక్ష్మి (నటి)) గా గుర్తిస్తాడు. మీనా పుట్టుక తోనే చూపు ఉండకపోవడంతో ఆమె తల్లి ఆమెను అనాథాశ్రమంలో వదిలేయాలనుకుంటుంది. ఆమె తండ్రి దానికి అంగీకరించక భార్యతో విడాకులు తీసుకుని ఆమెను పెంచి పెద్ద చేస్తాడు. మిగతా కథంతా మీనా తల్లి మనసును మార్చి సురేష్ ను ఎలా పెళ్ళిచేసుకున్నదీ, కుటుంబాన్ని ఎలా ఒక్కటి చేసింది అనేదే.
బెనర్జీ (నటుడు)
బెనర్జీ గా పేరుగాంచిన మాగంటి వేణు బెనర్జీ ఒక ప్రముఖ తెలుగు సినిమా నటుడు. ఎక్కువగా సహాయ పాత్రలలో, విలన్ గా నటించాడు. సినీ పరిశ్రమలో ఆయన 30 ఏళ్ళకు పైగా అనుభవం ఉంది. సహాయ దర్శకుడిగా తన ప్రస్థానం ప్రారంభించి నటుడిగా మారాడు.
బెనర్జీ విజయవాడ లోని గవర్నరుపేటలో జన్మించాడు. తండ్రి రాఘవయ్య కూడా నటుడు. వీరాంజనేయ, కథానాయకుడు, యమగోల తదితర చిత్రాల్లో నటించాడు. ఆయన ఆఖరి సినిమా 2018లో విడుదలవుతున్న భరత్ అనే నేను.
బెనర్జీ బెజవాడలో కొండపల్లి కోటేశ్వరమ్మ స్థాపించిన "మాంటిస్సోరి చిల్డ్రన్స్ పాఠశాల"లో ప్రాథమిక విద్యాభ్యాసం పూర్తి చేశాడు. ఆయన తండ్రి సమాచార శాఖలో ఉద్యోగి కావడంతో ఆయనకు ఢిల్లీకి బదిలీ అయింది. బెనర్జీ కొద్ది రోజులు అక్కడ ఉన్నాడు. గుంటూరులోని ఏ.సి కాలేజీలో ఇంటర్మీడియట్ చదివాడు. తరువాత మద్రాసులో హోటల్ మేనేజ్మెంట్ కోర్సు, బి.ఏ చదివాడు.
విజయనగరంలో ఓ కంపెనీకి బ్రాంచి మేనేజరుగా పనిచేశాడు. ఆయనకు ఓ అక్క ఉంది. ఆమె ప్రస్తుతం చెన్నైలో నివసిస్తుంది. ప్రస్తుతం ఆయన తన భార్య, కూతురుతో కలిసి జీవిస్తున్నాడు.
బ్రహ్మదేవ్ శర్మ
బ్రహ్మదేవ్ శర్మ (బి.డి.శర్మ గా సుప్రసిద్ధులు) ఐ.ఎ.ఎస్. అధికారి. ఆయన ఒక ఐదు ఆరు దశాబ్దాల పాటు ఈ దేశ పేదప్రజల గురించి ముఖ్యంగా గిరిజనుల కొరకు అహోరాత్రులు తపించి, శ్రమించిన ఒక అధికారి. బస్తర్‌ కలెక్టర్‌గా ఆయన చేసిన పనులను కథలు కథలుగా ప్రజలు ఆ ప్రాంతంలో చెబుతూ ఉంటే జానపద కథా నాయకులు గుర్తుకొస్తారు. ఆయన పర్యావరణ రక్షణకూ ఉద్యమించారు.
బిడి శర్మ 19 జూన్‌, 1931లో ఉత్తరప్రదేశ్‌ మురాదాబాద్‌లో జన్మించారు. అనంతరం ఆయన కుటుంబం మధ్యప్రదేశ్‌లోని గ్వాలియర్‌కు మారింది. బిడి శర్మ1956లో మధ్యప్రదేశ్‌ కాడర్‌ ఐఏఎస్‌గా ఎంపికయ్యారు. గణితంలో పిహెచ్‌డి చేసిన శర్మ- 1968 నుంచి 1970 వరకు మధ్యప్రదేశ్‌లోని బస్తర్‌ జిల్లాలో కలెక్టర్‌గా పనిచేశారు. అక్కడ పనిచేస్తున్న సమయంలో ఆదీవాసీ సమాజంతో ఆయనకు విడదీయరాని బంధం ఏర్పడింది.
గణిత శాస్త్రంలో డాక్టరేటు డిగ్రీ పొంది 1952-53 సంవత్సరంలో అంటే రాజ్యాంగం అమలులోకి వచ్చిన తొలిరోజులలోనే సివిల్‌ సర్వీస్‌లో చేరారు. కలెక్టర్‌గా బాధ్యతలు చేపట్టగానే ఛత్తీస్‌గఢ్‌లోని బస్తర్‌లో ఆది వాసీలను అణచివేస్తున్న పెత్తందారీ వ్యవస్థపై ఉక్కు పాదం మోపారు. ఆయన 1981 వరకు సర్వీసులో కొనసాగారు. కొన్నాళ్లకు షిల్లాంగ్‌లోని నార్త్‌ ఈస్టెర్న్‌ హిల్‌ వర్శిటీ ఉప సంచా లకులుగా బాధ్యతలు నిర్వర్తించారు. 1986లో శర్మను మేఘాలయ ప్రభుత్వం ఎస్సీఎస్టీ కమిషనర్‌గా నియ మించింది. 1991లో పదవీ విరమణ చేసిన శర్మ.. బస్తర్‌ గ్రామాల్లోని ఆదివాసీలకు మద్దతుగా పోరును మొదలు పెట్టారు. భారత రాజ్యాంగం 26 నవంబర్‌ 1949న రాజ్యాంగ సభ ఆమోదించడంతో భారత ప్రజలకి స్వాతంత్య్రం, రాజ్యాంగపర హక్కులు లభిస్తే, ఆరోజే ఈ దేశంలోని గిరిజనులు తమ స్వేచ్ఛను, తమ సహజమైన హక్కులను కోల్పోయారని కరాఖండిగా అన్ని వేదికల మీదినుంచి చెప్పేవారు. బ్రిటిష్‌ వాళ్ళు అడవి సంపదను దోచుకోవడానికి తెచ్చిన ఎమినెంట్‌ డొమేన్ (BBC) అనే భావనను రాజ్యాంగం పునర్‌ నిర్వచించే బదులు దానికి చట్టబద్ధత కల్పించడంతో, ఈ దేశ గిరిజనుల స్వేచ్ఛాయుత జీవితం రాజ్య ఆధిపత్య అధికారానికి ముడివేయబడడంతో, గిరిజనులు ఎంత విలవిలకొట్టుకున్నా ఆ బంధం నుంచి బయటపడలేక పోతున్నారని బాధపడేవారు. ఈ విషాదాన్ని గురించి కేబినెట్‌లో మంత్రులకు, ప్రధాన మంత్రులకు వివరించేవారు, వాళ్ళతో వాదించేవారు, జాతీయ అంతర్జాతీయ వేదికల మీద సవాలు చేసేవారు, విస్తృతంగా దాని గురించి రాసేవారు.
ఎప్పుడూ గిరిజనులు, పేదలు, రైతుల సంక్షేమం గురించే ఆలోచించే శర్మ- ఎస్‌టి కమిషన్‌ కమిషనర్‌గా ఆయన ఇచ్చిన రిపోర్టు ఆదివాసీలకు ఎంతో న్యాయం చేకూరిందని చెబుతారు. 1973-74లో హోంశాఖ సంయుక్త కార్యదర్శిగా కూడా బిడి శర్మ పనిచేశారు.
ఢిల్లీలో శర్మ గారు ఉండే ఇల్లు ప్రతి వాళ్ళని ఆశ్చర్యపరుస్తుంది. పాత ఢిల్లీ హజ్రత నిజాముద్దీన రైల్వేస్టేషన దగ్గర ఒక మురికివాడలో ఇల్లు. ఒక చిన్న గది, గది నిండా పుస్తకాలు. ఇక ఏ ఇతర సౌకర్యాలు లేవు. తలుపులు తాళాలు లేని ఇల్లు. ఒక సందర్భంలో ఒక జాతీయ ఎలక్ర్టానిక్‌ చానెల్‌ మహిళా రిపోర్టర్‌ ఇంటర్వ్యూ చేయడానికి ఆ ఇంటికి వచ్చి, శర్మ జీవించే పద్ధతి చూసి చలించిపోయి ఏడ్వడం మొదలుపెట్టింది.
గత రెండు మూడు ఏళ్ళుగా ఆయన జ్ఞాపకశక్తి తగ్గుతూ వచ్చింది. ఆ జబ్బుకు ఇంతవరకు సరియైున ట్రీట్‌మెంట్‌ లేదు. దాంతో ఆయనను ఢిల్లీ నుంచి స్వంత పట్టణం గ్వాలియర్‌కు షిఫ్ట్‌ చేసారు. ఆయన డిసెంబరు 6 2015 న మరణించారు.
అటామిక్ ఆర్బిటాల్
ఎలక్ట్రాను తత్త్వాన్ని అవగాహన చేసుకోడానికి భౌతిక శాస్త్రంలో అనేక నమూనాలు వాడుకలో ఉన్నాయి. వీటిల్లో అందరికీ పరిచయమైనది బోర్ నమూనా (Bohr Model). ఈ నమూనాలో సూర్యుడి చుట్టూ గ్రహాలు ఎలా తిరుగుతున్నాయో అదే విధంగా కేంద్రకం (nucleus) చుట్టూ ఎలక్టానులు తిరుగుతూన్నట్లు ఊహించుకుంటాం. ఈ నమూనా కొంత వరకు పని చేస్తుంది కాని ఎలక్ట్రాను తత్త్వాన్ని పరిపూర్ణంగా వర్ణించదు. నిజానికి ఎలక్టాను రేణువు (particle) లా ఉండదు, ఒక నిలకడ తరంగం (standing wave) లా ఉంటుందని మరొక నమూనా ఉంది. నిజానికి ఎలక్ట్రాను రేణువు లాగా ఉండదు, నిలకడ తరంగంలాగా ఉండదు, రెండు లక్షణాలు ఒకే సారి ప్రవర్తిస్తూ ఉంటుందని ఇప్పటి అవగాహన!
1. ఎలక్ట్రానులు సూర్యుడి చుట్టూ గ్రహాలు మాదిరి తిరగవు. నిజానికి ఎలక్టానులు నిలకడ తరంగాలులా ఉంటాయి. ఒక ఎలక్ట్రాను తన కనిష్ఠ శక్తి స్థానం (lowest energy state) లో ఉన్నప్పుడు వీణ అది తీగని మీటినప్పుడు పుట్టే ప్రాథమిక తరంగం (fundamental frequency) లాంటి స్థితిలో ఉంటుంది.
2. ఎలక్ట్రాను ఫలానా చోట అంటూ ఎక్కడా ఉండదు; అంతటా ఉంటుంది. అది ఒక నిర్ధిష్ఠ స్థానంలో ఎంత సంభావ్యతతో ఉంటుందో తరంగ ప్రమేయం (wave function) సహాయంతో లెక్క కట్టి చెప్పవచ్చు.
1. ఒక కేంద్రకం చుట్టూ ఉండే ఎలక్ట్రానులు ఎల్లప్పుడు పూర్ణ సంఖ్యలోనే ఉంటాయి; అర ఎలక్ట్రానులు, పావు ఎలక్ట్రానులు ఉండవు.
2. ఒక శక్తి స్థానం నుండి మరొక శక్తి స్థానానికి గెంతేటప్పుడు ఎలక్ట్రానులు ఎల్లప్పుడు పూర్ణ సంఖ్యలోనే గెంతుతాయి.
3. ఎలక్ట్రానులు ఎల్లప్పుడు కొన్ని రేణువు లక్షణాలని పోగొట్టుకోవు. ఉదాహరణకి ఎలక్ట్రాను ఏ శక్తి స్థానంలో ఉన్నా దాని ఉత్తేజితం (charge) ఒక్కటే. అలాగే ఎలక్ట్రాను ఏ శక్తి స్థానంలో ఉన్నా దాని తిరుగుడు (spin) విలువ మారదు.
ఇప్పుడు ఆర్బిటల్ అంటే ఏమిటో అర్థం చేసుకుందాం. ఇంగ్లీషులోని ఆర్బిట్‌ (orbit) అన్న మాటని తెలుగులో కక్ష్య అంటారు. ఉదాహరణకి సూర్యుడు చుట్టూ భూమి తిరిగే మార్గాన్ని కక్క్ష్య అంటారు. కాని ఎలక్ట్రాను కేంద్రకం చుట్టూ ఒక కక్ష్యలో తిరగదు. (బోర్ అలా తిరుగుతుందని అనుకున్నాడు కాని అది నిజం కాదు.) ఎలక్ట్రాను కేంద్రకం చుట్టూ ఒక గుండ్రటి కెరటంలా ఉంటుంది. అనగా ఒక బంతిలా ఒక చోట కాకుండా కేంద్రకం చుట్టూ అలికేసినట్లు ఉంటుంది. ఈ అలికేసిన ప్రాంతం స్థిరంగా ఒక సిబ్బిలా కాకుండా పైకీ, కిందికీ ఊగిసలాడుతూ ఉంటుంది. ఇది రకరకాల ఆకారాలలో ఊగిసలాడుటతూ ఉంటుంది. ఈ ఆకారాలని వర్ణించడానికి ఇంగ్లీషులో "ఆర్బిటల్" (orbital) అన్న మాట వాడతారు. దీనిని తెలుగులో "ఊగిసలాడే కెరటం" అనొచ్చు లేదా టూకీగా కెరటకం అనొచ్చు లేదా ఆర్బిటల్ అన్న ఇంగ్లీషు మాట వాడేసుకోవచ్చు.
కెరటకం ఎలా ఉంటుందో ఊహించుకోడానికి ఒక సారూప్యం చెప్పుకోవచ్చు. ఒక డోలుని కర్రతో బాదినప్పుడు అది కంపిస్తుంది కదా. ఆ కంపనాలకి కెరటకాలకి కొంత పోలిక ఉందనవచ్చు. బొమ్మ చూడండి.
ఇది చాల క్లిష్టమైన ఊహనం. గణితం సహాయం లేకుండా గభీమని అర్థం కాదు. ఆధునిక గుళిక శాస్త్రం (modern quantum mehanics) కక్ష్యలు (orbits) వాడరు; ఆ స్థానంలో కెరటకాలు (orbitals) వాడతారు.
భారత స్వాతంత్ర్య చట్టం 1947
భారత స్వాతంత్ర చట్టం 1947 అన్నది బ్రిటీష్ ఇండియాను భారత, పాకిస్తాన్ అన్న రెండు స్వతంత్ర డొమినియన్లు ఏర్పాటుచేస్తూ విభజించేందుకు యునైటెడ్ కింగ్ డమ్ పార్లమెంట్ చేసిన చట్టం. జూలై 18, 1947న చట్టం రాజసమ్మతి పొందింది, భారత స్వాతంత్రం, పాకిస్తాన్ ఏర్పాటు ఆగస్టు 15 తేదీన జరిగాయి. ఐతే వైశ్రాయ్ లార్డ్ మౌంట్‌బాటన్ ఆగస్టు 15వ తేదీన అధికార బదిలీ కోసం ఢిల్లీలో ఉండవలసి రావడంతో, పాకిస్తాన్ 14 ఆగస్టు 1947న ఆవిర్భావ దినోత్సవాన్ని జరుపుకుంది.
సంప్రదింపుల అనంతరం జవహర్ లాల్ నెహ్రూ, వల్లభ్ భాయి పటేల్, ఆచార్య కృపలానీ ప్రాతినిధ్యంలోని కాంగ్రెస్ పార్టీ, మహమ్మద్ అలీ జిన్నా, లియాఖత్ అలీ ఖాన్, అబ్దుల్ రబ్ నిష్తార్ ల ప్రాతినిధ్యంలోని ముస్లిం లీగ్, సిక్ఖుల ప్రతినిధిగా సర్దార్ బల్దేవ్ సింగ్ లతో గవర్నర్ జనరల్ ఆఫ్ ఇండియా లార్డ్ మౌంట్‌బాటన్ ఒప్పందానికి వచ్చాకా యు.కె. ప్రధానమంత్రి క్లెమెంట్ అట్లీ ప్రభుత్వం, భారత గవర్నర్ జనరల్ లార్డ్ మౌంట్ బాటన్ కలిసి చట్టాన్ని తయారుచేశారు.
అధికార బదిలీ కోసం సంప్రదింపులు చేసేందుకు వచ్చిన క్యాబినెట్ మిషన్ సమైక్య భారత సమాఖ్య ప్రతిపాదన (మే 16 ప్రతిపాదన) కు కాంగ్రెస్, ముస్లిం లీగ్ ల ఆమోదం లభించింది. కానీ క్యాబినెట్ మిషన్ సభ్యుడు క్రిప్స్ ఎవరికి అనుకూలమైన నిర్వచనం వారికి చెప్తూ ఆమోదం పొందడంతో వారు వెళ్ళగానే కాంగ్రెస్ పార్టీ అధ్యక్షుడు జవహర్ లాల్ నెహ్రూ ప్రసంగిస్తూ దాన్ని పూర్తిగా తిరస్కరించారు. దాంతో ఆగ్రహించిన ముస్లిం లీగ్ నాయకుడు జిన్నా ప్రత్యక్ష కార్యాచరణ దినానికి పిలుపునిచ్చారు. హింసాత్మకమైన ఈ మలుపుతో కాంగ్రెస్, బ్రిటీష్ ప్రభుత్వాలపై ఒత్తిడి వచ్చింది. ఈ నేపథ్యంలో దేశాన్ని సమాఖ్యగా ఉంచే మే 16 ప్రతిపాదన, పూర్తి బెంగాల్, పూర్తి పంజాబ్ లతో పాకిస్తాన్ విభజించి ఏర్పరిచే జూన్ 16 ప్రతిపాదనకు మధ్యగా మరో ప్రణాళికను ముందు సివిల్ సర్వెంట్ వి.కె.మీనన్ తయారు చేశారు. దీని ప్రకారం బ్రిటీష్ ఇండియా భారత దేశం, పాకిస్తాన్ లుగా విభజన అవుతుంది, అలాగే బెంగాల్, పంజాబ్ ప్రావిన్సులు కూడా విభజితమై, ముస్లింలు ఎక్కువగా ఉన్న ప్రాంతాలు పాకిస్తాన్ కు, హిందువుల సంఖ్యాధిక్యత ఉన్న ప్రాంతాలు భారతదేశానికి లభిస్తాయి. ఇది మౌంట్ బాటన్ ప్రణాళికగా పేరొందింది. దీనికి ముందు కాంగ్రెస్ వారు అంగీకరించారు, ఐతే కాంగ్రెస్ నుంచి ప్రతిపాదన విన్నప్పుడు వ్యతిరేకించినా అధికార బదిలీకి సిద్ధమైపోతున్న బ్రిటీష్ ప్రభుత్వం ఈ ప్రతిపాదననూ తిరస్కరిస్తే అధికారాన్ని బేషరతుగా కాంగ్రెస్ కు బదిలీ చేయగలదని అనుమానించిన జిన్నా మౌంట్ బాటన్ నుంచి వినగానే దీనికి అంగీకరించారు.
యునైటెడ్ కింగ్ డమ్ ప్రధానమంత్రి క్లెమెంట్ అట్లీ 1947 ఫిబ్రవరి 20న ప్రకటన ఇలావుంది:
మౌంట్ బాటన్ ప్రణాళికగా పేరొందింది.
బ్రిటీష్ ప్రభుత్వం 1947 జూన్ 3న ప్రతిపాదించిన ప్రణాళికలో ఈ అంశాలున్నాయి:
భారత స్వాతంత్ర చట్టం 1947 అన్నది జూన్ 3 ప్రణాళికకు అమలు వంటిది.
పోతుగంటి పోశెట్టి
పోతుగంటి పోశెట్టి భారత స్వాతంత్ర్య సమరయోధులు. ఆదిలాబాద్ జిల్లా కమ్యూనిస్టు ఉద్యమ నాయకుల్లో అగ్రభాగాన నిలబడే నాయకుల్లో ఆయన ఒకరు. 
ఆదిలాబాద్ పట్టణంలో మధ్య తరగతి కుటుంబానికి చెందిన పోతుగంటి ఆశన్న, గంగమ్మ దంపతులకు జన్మించిన ఆయన కమ్యూనిస్టు పార్టీ పోరాటాల పట్ల విద్యార్థి దశలోనే ఆకర్షితులై రాంకిషన్ శాస్త్రి, దాజీ శంకర్ లతో కలసి 1947లో నిర్వహించిన "ఆకలియాత్ర" లో పాల్గొన్నారు. నైజాం దుష్టపాలనకు వ్యతిరేకంగా కట్టుబానిసత్వం, వెట్టిచాకిరి, కౌలుదారి విధానాలకు వ్యతిరేకంగా ఉవ్వెత్తున ఎగసిపడిన తెలంగాణ సాయుధ పోరాటంలో కీలక పాత్ర నిర్వహించారు. ఆ సమయంలో ఎదురైన అనేక కష్టాలను సైతం లెక్కచేయని ధైర్యశాలి. ఫలితంగా అనేక ఇబ్బందులకు గురవడమే కాక అష్టకష్టాలు అనుభవించారు. అయినా పార్టీ పిలుపు మేరకు మొక్కవోని పట్టుదలతో పోరాటాన్ని కొనసాగించారు. పార్టీపై నిషేధం ఉండటంతో తిర్యాణి, మంగి వంటి అటవీ ప్రాంతాల్లో దళాలను ఏర్పాటుచేసుకుని ఆ ప్రాంతంలో దొరల ఆగడాలకు వ్యతిరేకంగా పోరాటాలు నిర్వహించారు. మూడేళ్లకు పైగా జైలు జీవితం అనుభవించారు. 1950లో జైలు నుండి విడుదలయ్యాక పార్టీ ఆదేశాలమేరకు బెల్లంపల్లిలో స్థిరపడ్డారు. 
మహ్మద్ ఖాసీం బస్తీలోని అప్పటి జాగీర్దారైన మహ్మద్ ఖాసిం గారు పోశెట్టి గారిపై అభిమానంతో తనకు సంబంధించిన ఇంటిని స్వంతానికి తీసుకొమ్మని చౌకగా ఇవ్వగా దానిని పార్టీ కార్యక్రమాల నిర్వహణకు కార్యాలయంగా ఏర్పాటుచేశారు. ఆ కార్యాలయమే నేటికీ కొనసాగుతూ పార్టీ శాశ్వత కార్యాలయంగా స్థిరపడిపోయింది. బెల్లంపల్లి పట్టణ సిపిఐ కార్యదర్శిగా బాధ్యతలు సమర్థవంతంగా నిర్వహించారు. అనేక మంది యువకులను చేరదీసి అన్ని విధాల తర్ఫీదు ఇచ్చి, పార్టీ బలోపేతం కావడంలోనూ, ఉద్యమాలు నిర్వహించడంలోనూ పాటుబడ్డారు.
1951-52లో చాలా మంది నాయకులు రహస్యంగానూ, జైళ్లలోనూ ఉన్న సమయంలో ఆయన కమూనిస్టు పార్టీ కార్యదర్శిగా పార్టీ కార్యక్రమాలు నిర్వహిస్తూనే 1951 నుండి 53 వరకు ఎఐటియుసి అనుబంధ సంఘమైన సింగరేణి కాలరీస్ వర్కర్స్ యూనియన్ బ్రాంచి కార్యదర్శిగా కూడా బాధ్యతలు సమర్థవంతంగా నిర్వహించి, ఈ ప్రాంత కార్మికుల అభిమానాన్ని చూరగొన్నారు. తరువాత ఆయన కుమారస్వామికి యూనియన్ భాద్యతలు అప్పగించి బెల్లంపల్లితో పాటు పరిసర ప్రాంత గ్రామాల్లోని యువకులను చేరదీసి ఎ.ఐ.వై.ఎఫ్ ను బలోపేతం చేయడం ద్వారా పార్టీ అభివృద్ధికి ఎనలేని కృషి చేసారు.
1959 లో జరిగిన పంచాయితీ ఎన్నికల్లో చాకెపల్లి గ్రామ సర్పంచుగా ఎన్నికైంది మొదలు వరుసగా 4 సార్లు అంటే 20 సంవత్సరాలు ప్రజాభిమానం కారణంగా అదే పదవిలో పోటీలేకుండా కొనసాగారు. అదే సమయంలో ఆసిఫాబాద్ సమితికి ఉపాధ్యక్షులుగా మూడు పర్యాయాలు ఎన్నికయ్యారు. ఉపాధ్యక్షులుగా ఆయన చేపట్టిన పలు ప్రజా ఉపయోగకరమైన పనులను చూసి, జనం 1981లో సమితి అధ్యక్ష పదవికి జరిగిన ప్రత్యక్ష ఎన్నికల్లో భారీ మెజారిటీతో ఎన్నుకున్నారు. ఆయనను వరించిన అన్ని పదవుల్లోనూ తన బాధ్యతలను అత్యంత సమర్థవంతంగా నిర్వహించి, ప్రజా ప్రతినిధికి పర్యాయపదంగా చరిత్ర పుటల్లో చోటు తక్కించుకొన్నారు.
1965లో బి.గంగారాం బెల్లంపల్లి రావడంతో ఇక్కడి యూనియన్ కార్యకలాపాలలో ఆయనను బాధ్యులుగా చేయడంలో మందమర్రి, రామకృష్ణాపూర్ తదితర బ్రాంచిల బాధ్యతను జె.కుమార స్వామి చూసేవారు. గుండ మల్లేష్, చిప్ప నర్సయ్య, కొండికొప్పుల రాజలింగు, భాషు, పోచాగౌడ్ల తో పాటు మరెంతో మంది యువకులను పార్టీలోకి తీసుకురావడంలో ఆయన ప్రోత్సాహం ఎంతగానో ఉంది. 1981లో చండ్రువెల్లి సర్పంచ్ గా చిప్ప నర్సయ్య ఎన్నికతో, అనంతరం 1983లో జరిగిన ఎమ్మలే ఎన్నికల్లో ఆసిఫాబాద్ ఎమ్మెలే స్థానం గెలుకోవడంలో ఆయన ఈ సమితిలో ప్రజలకు చేసిన పలు మంచి పనుల ఫలితమే అన్నది జగమెరిగిన సత్యం
ఆయన సెప్టెంబరు 19 1981 న హైదరాబాదు నిమ్స్ ఆసుపత్రిలో మరణించారు.
చింతలపురి రాంరెడ్డి
చింతలపురి రాంరెడ్డి తెలంగాణ పోరాట యోధుదు. తెలంగాణా ప్రజల విముక్తి కోసం ఉద్యమించి రజాకార్ల చేతిలో హతులైన వారిలో కొలనపాకకు చెందిన ఆరుట్ల రాంచంద్రారెడ్డి, చింతలపురి రాంరెడ్డిలను ముఖ్యులుగా చెప్పొచ్చు.
ఆయన 1903లో న‌ల్లగొండ జిల్లా రాజ‌పేట మండ‌లం రేణికుంటలో జన్మించారు. ఆయన చిన్నతనం నుంచే పోరాటంవైపు ఆకర్షితులైనట్లు తెలుస్తోంది. తన చిన్న వయస్సులోనే రజాకార్లు, ప్రజల్ని పెడుతున్న చిత్రహింసలు, బాధలు రాంరెడ్డి హృదయాన్ని ఎంతగానో చలించివేశాయి. స్త్రీల పట్ల రజాకార్లు వ్యవహరిస్తున్న తీరు ఆయనను మరింతగా బాధపెట్టాయి. ఏవిధంగానైనా రజాకార్ల పెత్తనం, అరాచాకాలను ఆపి, ఇక్కడి నుంచి తరిమివేయాలని దీని కోసం తన ప్రాణాలు సైతం పోయినా ఫర్వాలేదనీ భావించి చింతలపురి పోరు బాటను ఎంచుకున్నారు. రజాకార్ల హయాంలో కొలనుపాక కేంద్రంగా ఉండేది. ఈ తహశీల్దారు కింద రాజాపేట, ఆలేరు మండలాలతో పాటు మెదక్ జిల్లా జగదేవ్పూర్ మండలం కూడా ఉండేది. ఈప్రాంతంలో రోజురోజుకు రజాకార్ల అరాచకాలు హద్దు అదుపులేకుండా పోవడంతో రాంరెడ్డి 22మందితో కూడిన ఒక దళాన్ని ఏర్పాటు చేశారు. వారందరికీ అన్ని విద్యల్లో శిక్షణ ఇప్పించారు. అసమయంలో రజాకార్ల దగ్గర పనిచేస్తున్న జగదేవ్పూర్ కు చెందిన చోడేమియా అనే వ్యక్తి ప్రజల్ని అనేక విధాలుగా ఇబ్బందులకు గురిచేస్తున్నాడనే వర్తమానం రాంరెడ్డికి అందింది. వర్తమానాన్ని అందుకున్న రాంరెడ్డి తన దళంతో చోడేమియా ఆశ్రమంపై దాడి చేసి హతమార్చారు. అలాగే మూటకొండూర్ పోలీస్ స్టేషనుపై కూడా రాంరెడ్డి దళం దాడిచేసింది. ఎస్ఐని హతం చేశారు. రజాకార్లకు వ్యతిరేకంగా ఉద్యమం ప్రారంభించిన చింతలపురి రాంరెడ్డికి ప్రజాదారణ రోజురోజుకు పెరుగుతుంది. తన ఉద్యమాన్ని మరింత ఉధృతం చేశారు. దీంతో రజాకార్లలో అలజడి ప్రారంభమైంది.
యువకులతో నిర్మించుకున్న ఆ గెరిల్లా దళం ప్రజల పక్షాన నిలిచి ఉద్యమాన్ని మరింతగా ముందుకు తీసుకుపోయారు. అనేక మంది రజాకార్లను చింతలపురి దళం హతం చేయడంతో రజాకార్ల గుండెల్లో రైళ్లు పరుగెత్తాయి. ఎలాగైనా రాంరెడ్డిని హతమార్చాలని కొలనుపాలక తహశీల్దారు కుట్రపన్నారు. ఎన్నోమార్లు పకడ్బందీ వ్యూహాలు వేశాడు. కాని ఏనాడు రాంరెడ్డి రజాకార్ల చేతికి చిక్కలేదు. అయితే 1948 ఫిబ్రవరి 10న రాంరెడ్డి తన గెరిల్లా దళంతో రేణికుంట లోని తన నివాసంలో ఉండగా సుమారు 300 మంది పోలీసు బలగాలు రాంరెడ్డిని ఇంటిని చుట్టిముట్టాయి. వేలాది మంది గ్రామం చుట్టూ పహారా కాశారు. తన ఇంటిని చుట్టుముట్టారని గ్రహించిన రాంరెడ్డి ఇంటిపైకి ఎక్కి కాల్పులు చేయడం ప్రారంభించారు. ఆయన చేసిన కాల్పుల్లో సుమారు వంద మంది పోలీసులు చనిపోయారు. అయితే రాంరెడ్డిని పట్టుకోవడం కుదరదని భావించి పోలీసులు వెనుదిరిగిపోదామని అనుకున్నాయి. రాంరెడ్డి ఉన్న ఇంటిపైకి ఎక్కడానికి మెట్లులేవు. దానికి ఆనుకోని ఒక వేప చెట్టు ఉంది. ఆ చెట్టు మీదికి ఎక్కితే రాంరెడ్డిని సులువుగా హతమార్చవచ్చని కొలనుపాక తహశీల్దారు వ్యూహాన్ని వేసి, ఆ చెట్టు ఎక్కి దొంగచాటుగా రాంరెడ్డిని కాల్చిచంపారు. అంతేకాకుండా లొంగిపోతున్నట్లు ప్రకటించిన గెరిల్లా దళ సభ్యులను పోలీసులు అతి దారుణంగా నిజాం సైన్యం కాల్చిచంపి వారి నైజాన్ని చాటుకున్నారు. జాగీర్దారుకు వ్యతిరేకంగా చింతలపురి రాంరెడ్డి సాగించిన ఈ ఉద్యమం అవిశ్రాంత పోరాటం ఎంతో చారిత్రాత్మకమైందిగా చెప్పవచ్చు.
అసిమ్మెట్రిక్ డిజిటల్ సబ్‌స్క్రైబర్ లైన్
అసిమ్మెట్రిక్ డిజిటల్ సబ్‌స్క్రైబర్ లైన్ (ADSL) అనేది డిజిటల్ సబ్‌స్క్రైబర్ లైన్ (DSL) సాంకేతికత యొక్క ఒక రకం, ఇది ఒక డేటా సమాచార సాంకేతిక పరిజ్ఞానం, ఇది రాగి టెలిఫోన్ లైన్ల ద్వారా సంప్రదాయ వాయిస్ బ్యాండ్ మోడెం అందించే దానికన్నా వేగవంతమైన డేటా ట్రాన్స్‌మిషన్ అనుమతిస్తుంది. అసిమ్మెట్రిక్ డిజిటల్ సబ్‌స్క్రైబర్ లైన్ (ADSL) తక్కువ సాధారణ సిమ్మెట్రిక్ డిజిటల్ సబ్‌స్క్రైబర్ లైన్ (SDSL) నుండి భిన్నమైనది. బ్యాండ్‌విడ్త్ (మరియు బిట్ రేటు) అనేది రివర్స్ (అప్‌స్ట్రీమ్ అని పిలవబడేది) కంటే కస్టమర్ ప్రిమిసెస్ (డౌన్‌స్ట్రీమ్‌ అని పిలవబడేది) వైపు ఎక్కువ. ఇందువల్లే దీనిని అసిమ్మెట్రిక్ (విషమప్రమాణముగల లేదా అసమాన) అంటారు.
జునాగఢ్ విలీనం
బ్రిటీష్ ఇండియాలో భాగమైన జునాగఢ్ సంస్థానం స్వాతంత్ర్యానంతరం భారత డొమినియన్ లో భాగమై, ఆపైన పూర్తిగా విలీనం కావడాన్ని జునాగఢ్ విలీనంగా పిలుస్తారు. భారత స్వాతంత్ర్య చట్టంలో భారత దేశం, పాకిస్తాన్ లుగా బ్రిటీష్ ఇండియాను విభజిస్తూ స్వాతంత్ర్యం ఇచ్చేప్పుడే, దేశంలోని వందలాది సంస్థానాలకు భారత్, పాకిస్తాన్ డొమినియన్లలో ఏదో ఒకటి ఎంచుకునేందుకు కానీ, స్వతంత్రంగా ఉండేందుకు కానీ అవకాశం ఇచ్చారు. ఐతే భారతదేశాన్ని ఐక్యం చేసేందుకు సంస్థానాల శాఖమంత్రి వల్లభ్ భాయి పటేల్, ఆయన కార్యదర్శి వి.పి.మీనన్, గవర్నర్ జనరల్ లార్డ్ మౌంట్‌బాటన్ కృషిచేసి దేశంలోని వివిధ సంస్థానాలను విలీనం చేశారు. ఐతే వాటిలో స్వాతంత్ర్యానంతరం వరకూ విలీనం కాకుండా మిగిలిన మూడు సంస్థానాల్లో జునాగఢ్ ఒకటి.
అనగనగా ఒక రోజు
అనగనగా ఒక రోజు రామ్ గోపాల్ వర్మ దర్శకత్వంలో జె. డి. చక్రవర్తి, ఊర్మిళ ప్రధాన పాత్రధారులుగా నటించగా 1996 లో విడుదలైన ఒక ఉత్కంఠభరితమైన తెలుగు సినిమా. ఈ సినిమాలో నటనకు గాను బ్రహ్మానందంకు ఉత్తమ హాస్యనటుడిగా నంది పురస్కారం లభించింది.
చక్రి (జె. డి. చక్రవర్తి), మధు (ఊర్మిళ) పక్కపక్క ఇళ్ళలో ఉంటారు. ఒకరినొకరు ప్రేమించుకుని పెళ్ళి చేసుకోవాలనుకుంటారు. కానీ వారి తల్లిదండ్రులు చిన్న చిన్న విషయాలకు కూడా ఒకరితో ఒకరు పోట్లాడుకుంటూ ఉంటారు. వీరి ప్రేమను అంగీకరించరు. వారిద్దరూ ఇంట్లోంచి పారిపోతారు.
మధ్యలో వారికి ఎన్నో అవాంతరాలు ఎదురౌతాయి. మధ్యలో ఒక కారు ఆపి ఎక్కుతారు. కారు డ్రైవరు మధ్యలోనే చనిపోతాడు. వీళ్ళు హత్య కేసులో ఇరుక్కుంటారు. ఓ పక్క పోలీసులు, ఓ పక్క రౌడీలు వీరిని తరుముకుంటూ వస్తుంటారు. వీటన్నింటినీ అధిగమించి చివరకు ఎలా బయటపడతారన్నదే మిగతా కథ.ఈ సినిమాలో బ్రహ్మానందం మైఖేల్ జాక్సన్ అనే దొంగగా నటించాడు. పోలీసులను తప్పించుకోవడానికి అతను చేసే ప్రయత్నాలు మంచి హాస్యాన్ని సృష్టించింది. ఈ సినిమాలో నటనకు బ్రహ్మానందంకు ఉత్తమ హాస్యనటుడిగా నంది పురస్కారం లభించింది.
శాటిలైట్ ఫోన్
శాటిలైట్ ఫోన్ లేదా శాటిలైట్ టెలిఫోన్ అనగా భూమిపై ఉన్న సెల్ సైట్లకు బదులుగా కక్ష్య లో తిరిగే ఉపగ్రహాలకు అనుసంధానమయ్యే మొబైల్ ఫోన్ యొక్క ఒక రకం.
వి. పి. మెనన్
వప్పల పంగుణ్ణి మెనన్ (1893 సెప్టెంబరు 30 - 1965 డిసెంబరు 31) భారతీయ సివిల్ సర్వీసెస్ అధికారి. ఆయన భారతదేశపు ఆఖరి ముగ్గురు వైశ్రాయ్ లకు రాజ్యాంగ సలహాదారుగానూ, రాజకీయ సంస్కరణల కమిషనర్ గానూ పనిచేశారు. బ్రిటీష్ ప్రభుత్వం నుంచి బ్రిటీష్ ఇండియాకు స్వతంత్రం రావడంలో అత్యంత కీలకమైన అధికార బదిలీలోని భారత విభజన, భారత స్వాతంత్ర్య చట్టం, భారతదేశ ఏకీకరణ, భారత రాజ్యాంగ రచన వంటి అంశాల్లో బ్రిటీష్ ప్రభుత్వానికి, కొత్తగా ఏర్పడిని భారత ప్రభుత్వానికి సహకరిస్తూ కీలక బాధ్యతలు నిర్వర్తించారు.
పాము యొక్క అంతర్ చెవులు
చెవి అంటే ఇది ఒక శరీరభాగము. ఇది ఒక జ్ఞానేంద్రియము. శరీరములోని వినికిడి సాధనము. పంచేంద్రియాలలో ఒకటి. 
The మరియు The Bernstein Center for Computational Neuroscience కు చెందిన J. Leo van Hemmen మరియు Paul Friedel అనే శాస్త్రవేత్తలు పాములు వినగలవు అని తాజా అద్యయనల ద్వారా కనుగొన్నారు.
పాములకు కర్ణభేరి s, ఉండవు కాని అంతర్ చెవులు మరియు కాక్లియా నిర్మాణాలు సహాయంతో గాలిలో గల ప్రకంపనలు గ్రహించటం ద్వారా వినగలవు.
కర్ణభేరి త్వచం, మధ్య చెవి కుహరం, శ్రోత్రనాళాలు లోపిస్తాయి. సర్పాల్లో కర్ణస్తంభిక ( ) ప్రలంబంతో అతికి ఉంటాయి.పాముకు కర్ణబేరి ఉండదు మరియు బాహ్య చెవులు ఉండవు పరిణామక్రమంలో పాముల బాహ్య చెవులు వ్యర్థావయవాలు (vestigial organs) అయ్యాయి. కేవళం లోపలి చెవులు మాత్రమే ఉంటాయి. కాని అంతర్ చెవులు () మరియు కాక్లియా () నిర్మాణాలు సహాయంతో గాలిలో గల ప్రకంపనలు దవడలు సహాయంతో గ్రహించటం ద్వారా అతి సూక్ష్మ శబ్దాలను కూడా వినగలవు. పాము కూడి మరియు ఏడమ దవడలను స్వతంత్రంగా కదపడం ద్వారా వివిధ దిక్కుల నుండి వచ్చే శబ్దాలను గుర్తించగలదు.
జ్ఞానేంద్రియగ్రహితలు () అనేవి అతి సున్నితమైన నరాలు ఇవి శరీరమంతా ఉండి వెన్నుపాము () తో అనుసందానముగా డండి నేల మీద నుండి లేదా ఇసుక రేణువుల నుండి వచ్చే తరంగాలను స్పర్శించడానికి సహాయపడుతాయి.అలా వచ్చిన తరంగాలు శరీరంలోని జ్ఞానేంద్రియగ్రహితలు మరియు వెన్నుపాము ద్వారా మెదడుకు () చేరుకుని శబ్దాలను గ్రహిస్తుంది. ఈ జ్ఞానేంద్రియగ్రహితలు అతి సూక్ష్మ శబ్ద తరంగాలను సైతం గ్రహించి పాముకు ద్వని ఏర్పడిన ప్రదేశాన్ని గుర్తించేందుకు సహాయపడుతాయి.
గాలిలో పయనించే సూక్ష్మ శబ్ద తరంగాలు మెుదట పుర్రె గ్రహించిన పిమ్మట లోపలి చెవులకు పంపుతుంది. ఆ తరువాత ఆ తరంగాలు మెదడుకు చేరుతాయి అప్పుడు కూడా పాము శబ్దాలను గ్రహిస్తుంది.
యాకుత్‌పురా శాసనసభ నియోజకవర్గం
యాకుత్‌పురా, భారతదేశంలోని తెలంగాణా రాష్ట్ర శాసనసభలో ఒక నియోజకవర్గం.
తెలంగాణా రాష్ట్ర రాజధాని హైదరాబాద్ లోని 15 నియోజకవర్గాల్లో ఒకటి.హైదరాబాద్ లోక్ సభ నియోజకవర్గంలో భాగం.1994 నుండి మజ్లిస్ పార్టీ (M.I.M.) పార్టీకి చెందిన ఈ నియోజకవర్గానికి ప్రాతినిధ్యం వహిస్తున్నాడు.
ఈ శాసనసభ నియోజకవర్గ పరిధిలో ప్రస్తుతం ఈ ప్రాంతాలు ఉన్నాయి:
సంతపురి రఘువీర రావు
సంతపురి రఘువీరరావు 1969 ప్రత్యేక తెలంగాణ పోరాట యోధుడు, కవి మరియు జర్నలిస్టు.
ఆయన స్వస్థలం మెదక్ జిల్లా ములుగు మండలంలోని బండ నర్సింహపల్లి గ్రామం. 1969లో తెలంగాణ ఉద్యమంలో తెలంగాణ ప్రజాసమితి ఏర్పాటులో కీలకపాత్ర పోషించారు. రాష్ట్రంలోఅనేక ప్రాంతాల్లో పర్యటించి ఉద్యమవ్యాప్తికి కృషి చేశారు. మర్రి చెన్నారెడ్డితో కలిసి జైలుకెళ్లారు. జన్‌సంఘ్‌లో పనిచేస్తూ ప్రత్యక్ష రాజకీయాల్లో పాల్గొని పాతబస్తీ నుంచి శాసనసభకు పోటీ చేశారు. జర్నలిస్టుగా సంతపురి రఘువీర్‌రావు నవశక్తి, ఆంధ్రభూమి, ఈనాడు, ఆంధ్రప్రభ వంటి పత్రికల్లో సంపాదక సభ్యుడిగా పనిచేశారు. సనాతన సారథికి సంపాదకుడిగా వ్యవహరించారు. వేదమాత పత్రికను నడిపారు. కవిగా అన్వేషణ పేరుతో కవితా సంపుటిని విడుదల చేశారు. విద్యార్థి దశలోనే భారత స్వాతంత్య్ర సమరంలో చురుకుగా పాల్గొని జైలు జీవితం సైతం గడిపారు. మలిదశ ఉద్యమంలో టీఆర్‌ఎస్ పార్టీ అవిర్భావ సమయంలో అండదండలు అందించారు.
1985-89 మధ్య కాలంలో శాసనసభ స్పీకర్‌గా ఉన్న జి. నారాయణరావు ఆయ నను సభ అనువాదకుడుగా నియమించారు.
సైదాబాదులో నివసిస్తున్న ఆయన ఫిబ్రవరి 5 2015 న కంచన్‌బాగ్‌లోని డీఆర్‌డీఓ అపోలో ఆసుపత్రిలో మరణించారు. 
ఆయనకు భార్య రమాదేవి, కుమారుడు వంశీకృష్ణ ఉన్నారు.
గంగాపురం బాలకిషన్‌రావు
గంగాపురం బాలకిషన్‌రావు తెలంగాణ పోరాట యోధుడు మరియు స్వాతంత్ర్య సమరయోధుడు.
ఆయన జడ్చర్ల మండలం లింగంపేట గ్రామానికి చెందినవారు. అయితే ఆయన తండ్రి మహబూబ్‌నగర్‌కు విచ్చేయడంతో చిన్నప్పటి నుండే మహబూబ్‌నగర్‌లో ఉంటున్న ఆయన అప్పటి నిజాం సర్కార్‌లో ఉర్దూలో చదివారు.
ఆ సమయంలోనే తెలంగాణ స్వాతంత్య్ర ఉద్యమం ప్రారంభమైంది. 1948 ఫిబ్రవరిలో రామనందతీర్థ ఆధ్వర్యంలో మహబూబ్‌నగర్ పట్టణంలో జరిగిన స్వాతంత్య్ర ఉద్యమంలో కీలకపాత్ర పోషించిన బాలకిషన్‌రావు రాంమందిర్ చౌరస్తాలో జాతీయ జెండాను ఎగుర వేసి నిజాం ప్రభువుకు సవాల్ విసిరారు. దాంతో ఆయనను నిజాం సర్కార్ అరెస్టు చేసి జైలుకు పంపించింది. 1946లో నిజాం సర్కార్‌లో హోంమంత్రిగా కొనసాగుతున్న కాశీం రజ్విని నేరుగా ఎదుర్కొన్న ధీరుడు ఆయన. నిజాం ప్రభువు ఉస్మాన్ అలీఖాన్ సర్కార్‌లో కాశీం రజ్వి హోంమంత్రి హోదాలో మహబూబ్‌నగర్‌కు వచ్చి నప్పడు రైల్వేస్టేషన్‌లో రజ్విని నిలదీసి వెంటాడిన చరిత్ర కూడా బాలకిషన్‌రావుకు ఉంది. నైజాం ప్రాంతాన్ని భారతదేశంలో విలీనం చేశాక బాలకిషన్‌రావుకు దేశంలోని అప్పటి ప్రముఖులు అప్పట్లో ఘన సత్కారం అందించారు.
ఆయనకు నలుగురు కుమారులు, ఇద్దరు కుమార్తెలు ఉన్నారు. 
ఆయన మే 14 2013 న మరణించాడు.
రాజ్ బహదూర్ గౌర్
రాజ్ బహదూర్ గౌర్ తెలంగాణ సాయుధ పోరాట యోధుడు, తొలి తరం కమ్యూనిస్టు నేత మరియు కార్మిక సంఘాల నాయకుడు.
ఆయన హైదరాబాద్ పాతబస్తీలోని గౌలిపురాలో జన్మించారు. హైదరాబాదులోని ఉస్మానియా మెడికల్ కాలేజీ నుంచి పట్టభద్రుడైన తొలితరం వైద్యుల్లో ఆయన ఒకరు. నిజాం రాజ్యంలో అప్పట్లో అందరి మాదిరిగానే తప్పనిసరిగానే ఉర్దూ మీడియంలో చదువుకున్న గౌర్, ఉర్దూ సాహిత్యాభిమానిగా మారారు. నిజాం సర్కారు దాష్టీకాలను సహించలేక తిరగబడ్డ యువకులతో చేయి చేయి కలిపి ముందుకు నడిచారు. మగ్దూం మొహియుద్దీన్, జావేద్ రిజ్వీ తదితరులతో కలసి కామ్రేడ్స్ అసోసియేషన్ స్థాపించారు. నిజాం సర్కారు ఆ సంస్థను నిషేధించింది. హైదరాబాద్‌లో కమ్యూనిస్టు పార్టీ వేళ్లూనుకోవడంలో కామ్రేడ్స్ అసోసియేషన్ కీలక పాత్ర పోషించింది. నిబద్ధత గల కమ్యూనిస్టు కార్యకర్తగా ఆయన తెలంగాణ సాయుధ పోరాటంతో సహా పలు ఉద్యమాల్లో పాల్గొన్నారు. మగ్దూంతో కలసి పలు కార్మిక సంఘాలను స్థాపించారు. అవన్నీ సంఘటితమై శక్తిమంతమైన ఆల్ హైదరాబాద్ ట్రేడ్ యూనియన్ కాంగ్రెస్‌గా రూపుదిద్దుకున్నాయి. ఆల్ హైదరాబాద్ ట్రేడ్ యూనియన్ కాంగ్రెస్‌లో దాదాపు 70 వేల మంది సభ్యులు ఉండేవారు. అయితే, ఆంధ్ర ప్రదేశ్ రాష్ట్రం ఏర్పడిన తర్వాత ఇది ఏఐటీయూసీలో విలీనమైంది.
ఆయన నిజాం సర్కారుకు వ్యతిరేకంగా పోరాడినందున నిజాం పోలీసుల చేతిలో నానా యాతన అనుభవించారు. ఆయన జైలు నుండి తప్పించుకొని అజ్ఞాతంలోకి పోయి రాజకొండ అడవులలో తలదాచుకున్న సమయంలో పోలీసులు అరెస్టు చేసారు. హైదరాబాద్ సంస్థానం భారత్‌లో విలీనమైన తర్వాత కూడా ఆయన జైలులోనే మగ్గాల్సి వచ్చింది. ఈయన జైలులో ఉండగానే 1952లో రాజ్యసభకు ఎన్నికయ్యారు. ఆయనను విడుదల చేయాలని రాజ్యసభకు ఎన్నికైన తర్వాత భారత ప్రభుత్వం ఆదేశించింది. 1951లో విడుదలయ్యారు.
ఉర్దూ భాషకు చేసిన సేవలకు గాను 1991లో రాజ్ ‘బహదుర్‌షా జాఫర్’ అవార్డు పొందారు. పురస్కారంతో పాటు పాతికవేల రూపాయలు అందుకున్నారు. అందులో అప్పులు పోగా మిగిలిన పదివేల రూపాయలను మగ్దూం ట్రస్ట్‌కు అందజేశారు. మగ్దూంను తలచుకోని రోజు రాజ్ జీవితంలో లేదు.
ఆయన 2011 అక్టోబరు 7న తుదిశ్వాస విడిచారు.
కాంక్రీట్ స్లాబ్
కాంక్రీట్ స్లాబ్ అనేది ఆధునిక భవనాల యొక్క సాధారణ నిర్మాణ అంశం. స్టీల్ రీన్ఫోర్స్డ్ కాంక్రీటు సమాంతర కట్టడాలు సాధారణంగా 4 మరియు 20 అంగుళాల (100 మరియు 500 మిల్లీమీటర్లు) మధ్య మందం ఉంటాయి, తరచుగా అంతస్తులను మరియు సీలింగ్ లను నిర్మించేందుకు ఉపయోగిస్తారు, అయితే సన్నని స్లాబ్లు బాహ్య సుగమం కోసం కూడా ఉపయోగిస్తారు. కొన్నిసార్లు ఈ సన్నని స్లాబ్స్ 2 అంగుళాల (51 మిమీ) నుండి మొదలుకొని 6 అంగుళాల (150 మిమీ) మందం ఉంటాయి, వీటిని మట్టి స్లాబ్స్ అని పిలుస్తారు, ముఖ్యంగా వీటిని ప్రధాన అంతస్తు స్లాబ్స్ కు లేదా క్రాల్ ప్రదేశాలలో కింద ఉపయోగిస్తారు. అనేక దేశీయ మరియు పారిశ్రామిక భవనాలలో మందపాటి కాంక్రీటు స్లాబ్ పునాదుల మీద ఆధారపడి ఉంటుంది, లేదా నేరుగా అడుగునేల పైనే భవంతి యొక్క గ్రౌండ్ ఫ్లోర్ నిర్మించేందుకు ఉపయోగిస్తారు. ఎత్తయిన భవనాలు మరియు ఆకాశహర్మ్యాలలో సన్నని ప్రి-కాస్ట్ కాంక్రీటు స్లాబ్స్ లలో ఉక్కు చట్రాలు ప్రతి స్థాయిలో ఫ్లోర్‌కి మరియు సీలింగ్‌ ఏర్పాటు మధ్య కాంక్రీట్‌లో కూరుకొని ఉంటాయి. టెక్నికల్ డ్రాయింగుల నందు రీన్ఫోర్స్డ్ కాంక్రీటు స్లాబ్లు తరచుగా "r.c.c.స్లాబ్" లేదా సింపుల్‌గా "r.c." అనే సంక్షిప్తముతో ఉంటాయి.
బులుసు సుబ్రహ్మణ్య శాస్త్రులు
బులుసు సుబ్రహ్మణ్య శాస్త్రులు ఫ్రెంచిపలిపాలనకాలపు యానాంలో ప్రముఖులు మరియు సుప్రసిద్ధ రాజకీయనాయకులు.
వీరు తూర్పు గోదావరి జిల్లా కాకినాడ సమీపంలోని ఫ్రెంచియానాంలో 1866లో జన్మించారు. వీరి తల్లిదండ్రులు బులుసు జగన్నాథశాస్త్రులు మరియు వెంకటనరసమ్మ గార్లు. వీరిని అమ్మమ్మగారయిన వీరుభొట్ల మహలక్ష్మమ్మగారు పెంచి పెద్దచేశారు. 
చిన్నతనంలోనే మన్యం జమిందారిలో శ్రీ మన్యం మహలక్ష్మమ్మగారి దగ్గర చాలా కాలం దివానుగా పనిచేశారు. వీరి నిజాయితి, పనితనంవల్ల మునుపు దివాళ తీసిన జమిందారి మళ్ళి గాడిలో పడినట్లు అప్పట్లో మహలక్ష్మమ్మగారు ఒకానొక సందర్భంలో వాంగ్మూలమిచ్చారట. కాలక్రమేణా యానాంలో భూస్వామిగా ఎదగడమేగాక అప్పటి ఫ్రెంచిండియా గవర్నరు మెచ్చుకొనేంతస్థాయిలో పేరుగడించారు. 
వీరు 1941 సెప్టెంబరు 13 తేదీన యానాం జలదంకిసందులోని వీరి స్వగృహంలో స్వర్గస్థులయ్యారు.
గొల్లపూడి సీతారామశాస్త్రి
గొల్లపూడి సీతారామశాస్త్రి లేదా స్వామి సీతారాం ప్రముఖ స్వాతంత్ర్య సమరయోధుడు, గాంధేయవాది.
గొల్లపూడి సీతారామశాస్త్రి గుంటూరుకు చెందినవారు.మొదట న్యాయవాద వృత్తిని చేపట్టి, మద్రాసు హైకోర్టులో న్యాయవాదిగా పనిచేశారు. జమీందారీ లావాదేవీల మొదలుకొని పలు కేసుల్లో పనిచేసిన ఆయన, వృత్తిలో గట్టివాడిగా పేరు సంపాదించుకున్నారు.
1921లో మహాత్మాగాంధీ పూర్ణస్వరాజ్యం పిలుపునిచ్చి ప్రభుత్వ సేవలు, కోర్టులు, కళాశాలలు విడిచిరమ్మని పిలుపునిచ్చారు. ఆ పిలుపును అందుకుని లాభదాయకంగా ఉన్న తన ప్లీడరు వృత్తిని విడిచిపెట్టి జాతీయ సమరంలోకి చేరారు.
గొల్లపూడి సీతారామశాస్త్రి గాంధేయవాదిగా జీవితాన్ని సాగించారు. ఆయన మంచి ఉపన్యాసకులు. వేలమంది ముందు నిలబడి ఉపన్యసిస్తున్నా ఆర్థిక అవసరాలు, వరుమానాలూ, ఖర్చులు వంటి అంశాలపై ప్రసంగించాల్సివస్తే కాగితం, కలం అవసరం లేకుండా నోటిలెక్కలపై ఆర్థికవేత్తలను మించి మాట్లాడగల దిట్ట.
బెండపూడి సుబ్బారావు
బెండపూడి సుబ్బారావు పురాతత్వ శాస్త్రవేత్త.
ఆయన విశాఖపట్నంలో 1923లో జన్మించారు. లక్నో విశ్వవిద్యాలయంలో ఎం.ఎ. (చరిత్ర) చదివారు. తరువాత ఎల్.ఎల్.బి పట్టాను పొందారు. పూనాలోని దక్కన్ కళాశాలలో ప్రొఫెసర్ వద్ద పురాతత్వ పరిశోధకులుగా విశేష కృషిచేసారు. కేవలం పురాతన శాసన పరిశోదనలూ, పురాతన పత్రాల సేకరణ, హెరిటేజ్ కట్టాడాల గుర్తింపు, భద్రత కల్పించడం మొదలైన వాటితో సరిపెట్టుకోకుండా తవ్వకాల విషయంలో పలు నూతన విధానాలను ప్రవేశపెట్టారు. చరిత్రకు కొత్త ఆధారాలను చూపాలనే తృష్న, దీక్షలతో పరిశోధనారంగంలో అప్రతిహితంగా దుసుకుపోయారు.
ఆయన ఆంధ్రప్రదేశ్ లోని బళ్ళారి ప్రాంతంలో తవ్వకాలను నిర్వహించి నవ్య యుగానికి సంబంధించిన అనేక అపురూప విశేషాలకు వెలుగు చూపించారు. ఆయన storage culture of Ballari అనే శీర్షికతో రూపొందించిన నివేదికను వెలువరించి ప్రఖ్యాతులయ్యారు. బళ్ళారి ప్రాంతపు పురా చారిత్రిక సాంస్కృతులు అనే అంశం మీద పి.హెచ్.డి చేసారు. బరోడా విశ్వవిద్యాలయంలో పురాతత్వ విభాగాన్ని నూతనంగా నెలకొల్పిన ఘనత ఈయనకు చెందుతుంది.
జాస్తి వెంకట నరసింహారావు
జాస్తి వెంకట నరసింహారావు తెలుగు రచయిత.
ఆయన అమృతలూరు మండలం పెదపూడిలో నరసమ్మ, రామస్వామి దంపతులకు 1909 జులై 1 న జన్మించారు. పండితరావు పేరుతో ఎన్నో గ్రంథాలను రచించిన నరసింహారావు అనంతర కాలంలో స్వామి శాంతానంద సరస్వతి దీక్షానామాన్ని స్వీకరించారు. అమృతలూరు, చిట్టి గూడూరు సంస్కృత పాఠశాలలో విద్యాభ్యాసం చేసి ఉభయ భాషా ప్రవీణ పట్టాను స్వీకరించారు. 1836 నుంచి పెదనందిపాడు, చీరాల, కొలూరు ఉన్నత పారశాలలో తెలుగు ఉపాధ్యాయులుగా సుదీర్ఘకాలం వనిచేశారు. 1949లో కృష్ణానదికి వరదలు వచ్చి లంక గ్రామాలు మునిగి పోగా ప్రజలకు కొలూరులో సహాయ శిబిరాలను ఏర్పాటు చేశారు. ప్రతి రోజూ వెయ్యిమందికి 12 రోజులు భోజన వసతి ఏర్పాటు చేయడంలో గ్రామస్తులను చైతన్యవంతం చేసిన విధానాన్ని అప్పటి ప్రజలు కథలుగా చెప్పకుంటారు. తెనాలి కవిరాజా పబ్లిషర్స్ కు వెన్నుముకగా ఉండి ఎన్నో గ్రంథాలను ముద్రించడంలో కీలకపాత్ర పోషించారు. 1952లో తెనాలిలో మనోరమ పబ్లిషర్స్ సంస్థను స్థాపించి పాఠశాల పాఠ్యగ్రంధాలను ముద్రించారు. పెదపూడిలో స్థాపించిన పాఠశాలను ఆదర్శవంతంగా నిర్వహించారు. ఆధ్యాత్మిక జీవిత్నాన్ని గడిపిన జాస్తి వేదాంతంపై ఎన్నో గ్రంథాలను రచించారు. శ్రాద్ధ నిర్ణయాలు, జీవాత్మ వైదిక సంద్యారహస్యం, దయా నంద హృదయము, సూర్యాది గోళములయందు జీవరాశి, గీత కాల్పనిక గ్రంథము, మృత్యురహస్యం, దాంపత్య సుఖం, దాతు మీమాంస, పూర్వ జన్మ పరజన్మ మరణానంతరం జీవని స్థితి, మూర్తి హజీ సమీక్ష ఆధ్యాత్మిక విద్య వంటి గ్రంథాలను సామాన్యులకు సైతం అర్ధమయ్యే సులభ శైలిలో రచించారు.
సివిల్ సర్వీసెస్ ఎగ్జామినేషన్
సివిల్ సర్వీసెస్ ఎగ్జామినేషన్'" (సిఎస్‌ఇ"') అనేది ఇండియన్ అడ్మినిస్ట్రేటివ్ సర్వీస్ (ఐఎఎస్), ఇండియన్ ఫారిన్ సర్వీస్ (ఐఎఫ్ఎస్), ఇండియన్ పోలీస్ సర్వీస్ (ఐపిఎస్), ఇండియన్ రెవెన్యూ సర్వీస్ (ఐఆర్ఎస్) సహా భారత ప్రభుత్వం యొక్క పలు భారతీయ సివిల్ సర్వీసెస్ రిక్రూట్మెంట్ కోసం యూనియన్ పబ్లిక్ సర్వీస్ కమిషన్ చే నిర్వహించబడే భారతదేశంలోని దేశవ్యాప్త పోటీ పరీక్ష. ఈ పరీక్ష భారతదేశంలో అత్యంత క్లిష్ట పరీక్ష, ఈ పరీక్షకు 9,00,000 కంటే ఎక్కువ మంది దరఖాస్తు చేసుకుంటారు, విజయం రేటు 0.1%-0.3%, ప్రపంచంలో అతి తక్కువ విజయవంత రేటు కలిగిన పరీక్షలలో ఇది ఒకటి. ఈ పరీక్షను రెండు దశల్లో నిర్వహిస్తారు - ప్రాథమిక పరీక్ష రెండు ఆబ్జెక్టివ్-రకం పేపర్లను (సాధారణ అధ్యయనాలు మరియు ఆప్టిట్యూడ్ టెస్ట్) కలిగి ఉంటుంది, మరియు మెయిన్ పరీక్ష వ్యక్తిత్వ పరీక్ష (ఇంటర్వ్యూ) ననుసరించి సంప్రదాయ (వ్యాసం) రకం యొక్క తొమ్మిది పేపర్లను కలిగి ఉంటుంది. ఈ పరీక్ష తుది ఫలితాలు వెల్లడించేందుకు ప్రాథమిక పరీక్ష నోటిఫికేషన్ నుండి మొత్తం ప్రక్రియ పూర్తవడానికి సుమారు ఒక సంవత్సరం పడుతుంది.